Fel y gwelwch, eleni ydi'r flwyddyn mae Blogmenai wedi denu'r mwyaf o ymwelwyr unigol ers i mi ddechrau cyfri tua diwedd 2008. Bydd yn anodd cael cymaint y flwyddyn nesaf gan bod traffig Blogmenai ar ei drymaf yn yr wythnosau o gwmpas etholiad - ac ni fydd yna etholiad (mae'n debyg) flwyddyn nesaf yn unman ond Ynys Mon.\nBeth bynnag - diolch i bawb sydd wedi galw draw yma - 'dwi'n mawr werthfawrogi ei diddordeb.\nDim byd (llawer) i'w wneud efo gwleidyddiaeth ar ddiwrnod olaf 2012, ond sylw bach ynglyn a'r newid sydd wedi digwydd yn ein byw a'n bod mewn cyfnod cymharol fyr. Mi fydda i'n aml yn nodi bod pobl o genhedlaeth fy rhieni wedi gweld mwy o newid yn ystod eu bywydau na'r un genhedlaeth o'i blaen.\nMae yna lawer iawn o ffyrdd o ddangos hyn - fy hoff un i ydi trwy gyfeirio at blastig. Fedran ni ddim edrych i unman bron heddiw heb weld y stwff - ond mae'n beth cymharol ddiweddar i'w weld yn cael ei ddefnyddio mewn bywyd pob dydd. Er bod rhai mathau o blastig wedi eu dyfeisioers cryn gyfnod , doedd yna fawr ddim eitemau masnachol plastig ar y farchnad tan bump degau'r ganrif ddiwethaf.\nTa waeth - digwyddais ddod ar draws y lluniau hyn ychydig ddyddiau'n ol. Er eu bod yn dyddio gyfnod cyn i fy rhieni gael eu geni dydyn nhw ddim mor hen a hynny. Maent wedi eu cymryd yn yr Iwerddon ym 1913, ac maent yn ffenest i fyd cwbl wahanol - ond un sydd ddim mor bell a hynny i ffwrdd yn ddaearyddol, nag o ran amser chwaith.\nGellir gweld mwy yma - ynghyd a manylion am y lluniau.\nPosted by Cai Larsen 39 comments:\nMi fyddai'n anodd cwmpasu tlodi deallusol y Blaid Geidwadol Gymreig a'i diffyg uchelgais llwyr tros Gymru nag y gwnaeth David Jones yn ei neges blwyddyn newydd gwbl bathetig.\nYn ol David cafodd Cymru dri llwyddiant mawr eleni - Jiwbili Mrs Windsor, a gynhaliwyd yn Llundain, y Gemau Olympaidd digwyddiad arall a gynhaliwyd yn Llundain - digwyddiad nad oedd Cymru yn cael anfon tim iddo - a derbyn pres cyhoeddus i'w wario gan George Osborne.\nA dyna'r Blaid Geidwadol Gymreig wedi ei chwmpasu yn dwt. Llwyddiant cenedlaethol ydi lleoli ein hunain mewn lle manteisiol o dan fwrdd rhywun arall a llwyddo i ddal rhai o'r briwsion fel maent yn syrthio.\nMae'n debyg y dyliwn i ddiolch i Golwg360 am adael i ni i gyd wybod beth oedd gan Charles Windsor i'w ddweud yn ei sgwrs radio y bore ma. Petawn i wirioneddol eisiau gwybod mi fyddwn wedi gwrando fy hun, ond dyna fo - diolch i Golwg360 am sefyll yn y bwlch.\nTa waeth, cyn bod yna gymaint o sylw wedi bod yn y cyfryngau cyfrwng Cymraeg i faterion brenhinol, a chyn y bydd yna gymaint mwy tros y misoedd nesaf, efallai y byddai'n syniad i Flogmenai gymryd rhan yn yr hwyl a'r sbri - felly dyma ddechrau ar gyfres fach o flogiadau brenhinol eu naws - gyda'r bwriad o helpu defnyddwyr Blogmenai ddod i 'nabod y teulu hynod yma yn well. Dyma'r gyntaf.\nPan oedd Charles Windsor yn dair oed, aeth ei fam i deithio gwledydd tramor am chwe mis a'i adael yn Lloegr. Wedi iddi ddod adref bu wrthi am bedwar diwrnod yn dal i fyny efo'r gwaith papur ac am ddiwrnod yn y rasus ceffylau cyn rhoi cyfle i'w mab bach ei gweld. Pan gytunodd i'w weld yn y diwedd bu'n rhaid iddo aros mewn ciw o bobl eraill yn disgwyl i gael cyfarfod a hi. Pan ddaeth ei gyfle cafodd ysgwyd llaw efo'i fam.\nDolig Llawen i holl ddarllenwyr Blogmenai\nDewis anarferol, ond diddorol i'r sawl sydd efo stumog go gryf fyddai Cruel Britannia gan Ian Cobain.. Edrych ar hanes y defnydd o artaith gan asiantaethau cudd wybodaeth y DU ers yr Ail Ryfel Byd hyd flynyddoedd diweddar mae'r llyfr, ac mae'n ddigon a chodi gwallt eich pen.\nGeiriau Jack Straw wrth Bwyllgor Dethol Materion Tramor Ty'r Cyffredin yn 2005 ydi'r canlynol - mewn ymateb i honiadau bod Prydain a'r UDA yn gwneud defnydd o dechnegau arteithio:\nUnless we all start to believe in conspiracy theories and that the officials are lying, that I am lying ... that Secretary [of State Condoleezza] Rice is lying, there simply is no truth in the claims that the United Kingdom has been involved in rendition, full stop, because we have not been.\nMae'n amlwg bellach bod yr honiadau o artaith gan asiantaethau cudd wybodaeth y DU yn ystod Rhyfel Irac yn wir a bod Jack Straw yn dweud celwydd. Mae hefyd yn amlwg bod yr artaith hwnnw yn digwydd mewn cyd destun ehangach a bod hanes maith iddo..\nOs oes yna unrhyw un yn amau mai isel iawn ydi'r Gymraeg yn rhestr blaenoriaethau'r Bib, dylai'r anghydfod rhyngddynt ag Eos ynglyn a thaliadau i gyfansoddwyr am chwarae caneuon Cymraeg ar Radio Cymru gael gwared o'r amheuaeth hwnnw unwaith ac am byth.\nYn ol Golwg360, dydi'r Bib ddim yn fodlon symud yn uwch na'u cynnig o £1.50 y funud am chwarae recordiau Cymraeg. Rwan, dydw i ddim yn gwybod am faint o amser bydd recordiau Cymraeg yn cael eu chwarae ar y sianel, ond beth am setlo ar 5 awr y diwrnod am ennyd? Efallai bod y ffigwr yn uwch na hyn, dwi ddim yn gwybod.\nA chymryd hynny byddai diwrnod o recordiau Cymraeg yn costio £450 i'r Gorfforaeth. Y gost flynyddol fyddai £164,250. Pwynt cychwyn Eos oedd £5 y funud. Byddai hyn yn cyfieithu i £300 yr awr a £574,250 y flwyddyn. Mae'n sicr bod Eos wedi symud i lawr bellach o'u pwynt cychwynol, a dydi hi ddim yn afresymol i ddamcaniaethu y gallai'r Bib gael setliad am tua £250,000 y flwyddyn.\nMae'r rhain yn edrych yn swmiau mawr i chi a fi, ond newid man ydyn nhw i'r Bib. Mae'n codi £3,600m o'r drwydded a ddim yn bell o £800m o ffynonellau eraill. Mae'r ffigyrau yma'n fawr iawn - yn rhy fawr i'w dirnad mewn gwirionedd. Ffordd arall o edrych ar bethau fyddai cymharu efo taliad diswyddo diweddar cyn reolwr cyffredinol y Bib, George Entwhistle. Cafodd George £450,000 o dal di swyddo ar ol 54 diwrnod o waith - gwaith caled iawn yn ddi amau. Roedd £225,000 o'r swm yma yn arian nad oedd rhaid i fwrdd y Bib ei dalu i ateb gofynion y gontract, ond mi aethant ati i roi'r macs i George beth bynnag - er mwyn gwneud iddo deimlo ychydig yn well mae'n debyg. Swm tebyg iawn i'r hyn y byddai'n rhaid iddynt (yn ol pob tebyg) ei dalu am flwyddyn o gerddoriaeth Cymraeg.\nMae rhoi pres mawr i'w uchel swyddogion ar eu hymddeoliad yn nodweddiadol o'r Bib. Cafodd Mark Byford £1m y llynedd, ac mae £4m wedi ei dalu i'r un pwrpas ers 2010 - llawer ohono'n arian nad oedd yn rhaid ei dalu i anrhydeddu contractau. Mae'n ymddangos bod uchel swyddogion y Bib yn hynod, hynod ofalus efo pres y talwr trwydded pan mae'n dod i brynu'r hawl i chwarae cerddoriaeth Cymraeg, ond yn hapus efo cyfundrefn sy'n hynod wastraffus o'r pres hwnnw pan mae'n dod i roi taliad ffarwel iddyn nhw eu hunain.\nGyda llaw - yr hogiau a'r genod yma fydd yn gyfrifol am S4C maes o law - ond tydi hynny'n newyddion da?\nUn o fanteision mawr darllen Golwg ydi cael gwybod yr hyn mae Gwilym Owen yn ei feddwl. Yr wythnos yma rydym yn cael bargen ddwbl - sef cael ar ddallt gan Gwilym ei fod o a'i gyd grach Llafuraidd - Rhodri Morgan wedi ei chracio hi o ran achub y Gymraeg. Yr hyn sydd rhaid ei wneud da chi'n gweld ydi rhoi'r iaith yn ol i'r dosbarth gweithiol.\nRwan, rydan ni wedi edrych ar ddamcaniaeth Gwilym mai iaith ddosbarth canol ydi'r Gymraeg yn y gorffennol - a chael mai prin ydi'r dystiolaeth ystadegol i'w chefnogi - nid bod tystiolaeth ac ystadegau a 'ballu yn debygol o gael fawr o effaith ar 'resymu' Gwil wrth gwrs.\nOnd, cyn ei bod yn dymor o ewyllys da, mae'n debyg y dyliwn dalu teyrnged i Rhodri am weithredu yn unol a'i ddaliadau. Trwy beidio a magu ei blant i siarad Cymraeg, roedd yn cymryd cam ymarferol ac effeithiol i ddadgysylltu'r iaith oddi wrth y crachach cyfryngol yng ngolwg y werin datws. Wedi'r cwbl, beth sydd yn fwy crachaidd nag addysg yn Rhydychen a chartref yn Llanfihangel-y-pwll?\nGobeithio nad ydi ymdrechion y cyfryw blant i ddysgu'r Gymraeg ar ol tyfu i fyny wedi dad wneud holl waith da eu tad.\nPosted by Cai Larsen 43 comments:\nRoeddwn yn falch i gael bod ymysg y cannoedd o bobl ddaeth ynghyd heddiw i rali Cymdeithas yr Iaith ar y Maes yng Nghaernarfon.\nUn o'r pethau a fydd o bosibl wedi taro'r sawl ddaeth yno o bell ydi'r gwahaniaeth rhwng yr iaith ar y stryd a'r iaith a fyddant wedi ei chlywed yn nifer o'r siopau. Mae mwy o bobl ddi Gymraeg yn gweithio yn siopau Caernarfon nag y byddai rhywun yn ei ddisgwyl. Cyn mynd ymlaen mae'n debyg y dyliwn gydnabod nad ydw i'n un am siopa - anaml iawn y byddaf yn mynd i siop o unrhyw fath - ond gallai'r Mrs siopa tros Gymru - a dwi'n mynd ar ei thystiolaeth hi efo llawer o'r manylion sydd i ddilyn.\nMae yna un rheswm gweddol syml am y tangynrychiolaeth o weithwyr siopa Cymraeg eu hiaith. Ceir sector gyhoeddus mawr iawn yn ardal Caernarfon, ac mae mwyafrif llethol y gweithwyr yn y sector honno yn siaradwyr Cymraeg. O ganlyniad mae'n dilyn bod gor gynrychiolaeth o bobl di Gymraeg yn y pwll o weithwyr sydd ar gael i'r sector breifat. Mae hyn yn gwbl ddealladwy.\nOnd mae yna fwy i'r stori na hynny mae'n debyg - ceir amrywiaeth mawr ymysg i siopa yng Nghaernarfon. Ewch i Stermat neu Boots, ac mae'n dra thebygol y byddwch yn cael gwasanaeth cyfrwng Cymraeg. Ewch i'r Factory Shop gerllaw ac mae hynny'n anhebygol - er bod Factory Shop Porthmadog yn ddigon Cymreig. Ewch i Tesco a gallwch ddisgwyl gael eich gwasanaethu gan bobl Cymraeg eu hiaith, mae hynny'n llawer llai tebygol ym Morrisons.\nEwch i Peacocks dydych chi ddim yn debygol o gael rhywun ar y til yn siarad Cymraeg, byddai Craftcentre England weithiau yn enw mwy addas ar Craftcentre Cymru, mi wneith y sawl sy'n gweithio yn Johnsons edrych arnoch fel petaech yn dioddef o rhyw anhwylder seicolegol os ydych yn cychwyn sgwrs yn y Gymraeg, 50/50 ydi pethau yn Superdrug, mae'n debyg mai trwy gyfrwng y Saesneg y byddech yn prynu par o sgidiau yng Nghaernarfon gan mai di Gymraeg ydi'r rhan fwyaf o weithwyr Stead & Simpsons. Gwasanaeth Saesneg rydych yn debygol o'i gael yn Spar hefyd. Ers talwm mi fyddai pawb bron yn Clinton Cards neu Ethel Austin yn ddi Gymraeg, ond maen nhw wedi cau\nMi fyddwch chi'n prynu eich cig trwy gyfrwng y Gymraeg ta waeth pa gigydd y byddwch yn ei ddefnyddio, ac mi fyddwch yn prynu llyfrau trwy gyfrwng y Gymraeg hefyd - os ydych yn mynd i Palas Print, Na Nog neu hyd yn oed i WH Smiths - er bod y lle hwnnw yn enwog o Seisnig ers talwm. Mae'n debyg mai'r Gymraeg y byddwch yn ei defnyddio i gael eich car wedi ei drwsio, neu os ydych eisiau prynu deunyddiau adeiladu neu bot o baent.\nMae'r un peth yn siwr o fod yn wir am ardaloedd eraill yng Nghymru - er enghraifft doedd yna fwy neu lai ddim gweithwyr Cymraeg eu hiaith yn Focus Do It All ym Mangor. Pan aeth yr hwch trwy'r siop arbennig yna, agorwyd The Range ar yr un safle. Mae bron i bawb sy'n gweithio yno yn siarad y Gymraeg.\nRwan mae'n anhebygol iawn bod hyn oll yn fater o hap a damwain. Gellir awgrymu nifer o resymau posibl. Er enghraifft mae'n ddigon posibl bod rhywun sy'n ateb cwestiynau cyfweliad mewn acen Maenceinion am swnio'n well i reolwr adnoddau dynol o Bolton, na rhywun sy'n siarad Saesneg fel mae trigolion tref Caernarfon yn ei siarad. Mae'n debyg bod ambell i fusnes yn adleoli gweithwyr o ardal arall. Mae hefyd yn bosibl hefyd bod rhai pobl sydd a'r grym i wneud y penderfyniadau 'ma yn anghyfforddus efo'r syniad o gael y rhan fwyaf o bobl o'u cwmpas yn siarad iaith nad ydynt yn ei deall.\nMae hefyd yn weddol amlwg nad ar hap a damwain mae llawer o weithwyr mewn rhai siopau yn siarad y Gymraeg - mae yna rhai mathau o waith sy'n denu Cymry Cymraeg - gwaith sy'n ymwneud a cheir, cig neu frics er enghraifft - ond mae hefyd yn debygol bod rhai busnesau yn cyflogi Cymry Cymraeg yn fwriadol. Flynyddoedd yn ol roeddwn yn arfer chwarae sboncen efo un o gyn reolwyr Tesco, Caernarfon - Sais rhonc. Roedd yn dweud eu bod yn mynd ati yn fwriadol i sicrhau bod y sawl oedd yn dod i gysylltiad efo'r cyhoedd yn siarad y Gymraeg oherwydd eu bod o'r farn mai dyna oedd dymuniad y rhan fwyaf o'u cwsmeriad.\nRhag bod camddealltwriaeth 'dwi ddim yn dadlau am funud na ddylai siopau mewn lleoedd Cymraeg gyflogi'r di Gymraeg - mae gan pawb hawl i weithio, ac mae gan bawb hawl i ystyriaeth deg pan maent yn gwneud cais am waith. Ond 'dwi yn credu ei bod yn rhesymol i ddisgwyl gwasanaeth Cymraeg gweddol ddi drafferth mewn siop mewn ardal Gymraeg - ac mewn ardaloedd llai Cymraeg hefyd lle mae'r capasiti gan fusnes i wneud hynny\nA daw hyn a ni at rhywbeth sy'n cysylltu a'r blogiad diwethaf ond un - y pethau y gallwn eu gwneud i ddyrchafu'r Gymraeg. Mae'n briodol i garedigion y Gymraeg bwyso ar yr awdurdodau i gefnogi'r iaith, ond mae'n bwysig hefyd ein bod yn cymryd cyfrifoldeb personol. Os nad ydym yn hapus efo gwasanaeth o unrhyw fath, waeth i ni heb a disgwyl i'r sawl sy'n darparu'r wasanaeth honno addasu oni bai ei fod yn gwybod am yr anfodlonrwydd. Felly os nad ydych yn gallu cael gwasanaeth cyfrwng Cymraeg mewn siop mewn ardal Gymraeg, ysgrifennwch at y cwmni sydd biau'r siop i dweud eich bod yn ystyried rhoi'r gorau i'w defnyddio oherwydd nad ydych yn gallu cael darpariaeth yn eich iaith eich hun yno. Os gwneith digon o bobl weithredu felly, gellir gwneud gwahaniaeth. Mi wneith unrhyw gwmni gwerth ei halen addasu ei weithdrefnau yn wyneb bygythiad i'w elw.\nHunaniaeth Brydeinig - y bwlch rhwng propoganda'r cyfryngau a barn y dyn a'r ddynas ar y stryd\nDwi wedi bod yn ddigon digywilydd i ddwyn y tabl isod oddiwrth y blog Syniadau:\nPwynt Mike ydi mai lleiafrif o Gymry a Saeson sydd yn eu hystyried eu hunain yn Brydeinwyr - ac eto mae'r cyfryngau Prydeinig yn troelli'r celwydd bod Prydain yn wlad yn hytrach na gwladwriaeth.\nMae yna fwlch rhwng yr hyn mae'r cyfryngau yn ei honni mae John Jones a Joe Bloggs yn ei gredu ynglyn a'u hunaniaeth, a'r hyn mae Mr Jones a Mr Bloggs yn ei gredu ynglyn a'u hunaniaeth.\nMae o'n llygaid ei le - fel arfer.\nMi fyddwn yn dod yn ol at ddyfodol y Gymraeg a'r cyfrifiad sawl gwaith rhwng rwan a'r Nadolig - a thu hwnt. Pwrpas y blogiad byr hwn ydi gwneud pwynt cyffredinol ynglyn a dyfodol y Gymraeg - pwynt y byddwn hefyd yn dychwelyd ato sawl tro.\nMae'n debyg bod y rhan fwyaf o ddarllenwyr Blogmenai yn bobl sydd yn gefnogwyr brwd i'r iaith - ac yn bobl sy'n ei chael yn anodd deall pam nad ydi nifer o bobl yn rhannu'r arddeliad hwnnw.\nTra bod y rhan fwyaf o bobl Cymru yn gefnogol i'r Gymraeg mewn modd cyffredinol, dydi'r gefnogaeth honno ddim digon cryf iddynt gymryd camau fyddai o gymorth go iawn iddi - ei dysgu neu magu eu plant i'w siarad.\nYr hyn sy'n debygol o gymell y rhan fwyaf o bobl i fynd i'r drafferth ydi canfyddiad bod y Gymraeg o ddefnydd materol - ymarferol iddyn nhw a'u plant. Collwyd y Gymraeg mewn aml i ran o Gymru oherwydd y canfyddiad ei bod yn gysylltiedig a thlodi a diffyg cyfleoedd. Canfyddiad i'r gwrthwyneb wneith adfer yr iaith. Mae'n ddigon posibl mai gwahaniaeth mewn canfyddiad o statws a gwerth yr iaith ydi'r rheswm bod y Gymraeg yn cael ei throsglwyddo yn llawer mwy effeithiol o un genhedlaeth i'r llall yn y Gogledd Orllewin nag yn y De Orllewin.\nRwan dydi un weithred, datganiad, deddf na dim arall ddim yn newid canfyddiad pobl o werth a statws iaith ar ei ben ei hun - mae delwedd iaith yn rhywbeth sydd wedi ei hadeiladu o nifer dirifedi o elfennau gwahanol - llawer ohonynt yn fach a di nod ar eu pennau eu hunain, ond yn arwyddocaol a phwysig mewn cyfuniad a'i gilydd. Mi'r ydan ni i gyd yn gallu cyfrannu at godi bri a statws y Gymraeg yn ein bywydau pob dydd - pob tro rydym yn dechrau sgwrs yn y Gymraeg, pob tro rydym yn mynegi ein bod eisiau gwasanaeth yn y Gymraeg, pob tro rydym yn darparu gwasanaeth yn y Gymraeg, pob tro rydan ni'n trydar yn y Gymraeg - ac ati, ac ati.\nOnd ambell waith bydd y cyfle yn codi i wneud rhywbeth bach sy'n arwain at newid eithaf arwyddocaol. Esiampl o hynny ydi'r cynghorydd o Gaerdydd Neil McKevoy yn siarad yn y Gymraeg yn siambr Cyngor Caerdydd y mis diwethaf - gweithred a arweiniodd at ddarpariaeth cyfieithu a rhagor o gynghorwyr yn ymarfer y Gymraeg yn gyhoeddus mewn cyfarfod o'r cyngor fis yma. Un weithred fach yn arwain at rhywbeth sy'n codi statws y Gymraeg yn arwyddocaol ym mywyd gwleidyddol y brif ddinas. Gwych.\nByddwn yn edrych ar ffyrdd eraill syml o hybu canfyddiad pobl o werth y Gymraeg tros y dyddiau nesaf.\nDiolch i Syniadau am y gwaith trylwyr arferol - cymhariaeth lawn rhwng 2001 a 2011 y tro hwn.\nDiolch MH - ti wedi arbed llwyth o waith i rai ohonom!\nY Cyfrifiad rhan 2 - sylw neu ddau ynglyn a sylwadau pobl eraill\nUn sylw sydd wedi ei wneud ynglyn a'r cwymp yn y ganran o siaradwyr Cymraeg ydi nad yw 'mor\nddrwg a hynny' oherwydd nad oedd yn agos cyn waethed a'r cwymp rhwng 1961 a 1971 (o 26% i 19.8%). Rwan mae gen i ofn bod hyn yn optimistiaeth di feddwl - mae'r Byd wedi newid yn llwyr ers 71. Mae yna strwythurau lu sydd wedi eu gosod i gynnal yr iaith heddiw, doedd yna ddim strwythurau felly bryd hynny. Hefyd mae'n debyg bod natur y boblogaeth Gymraeg ei hiaith yn fwy bregys heddiw - yn 1971 roedd y rhan fwyaf ohonom yn rhugl ein Cymraeg ac yn defnyddio'r iaith yn aml - dydi hynny ddim yn wir heddiw. Roedd yna fwy o gadernid i 19.8% 1971 na sydd i 19% 2011.\nMae'n fy mhoeni braidd nad yw'r gweinidog sy'n gyfrifol am yr iaith yn gweld argyfwng. Nid fy mod i'n bersonol yn credu bod argyfwng eto - ond mae Leighton Andrews yn ddyn sy'n gweld creisis ym mhob twll a chornel. Mae o'r farn bod y ddarpariaeth addysg yn 'ofnadwy' yng Nghymru, er nad oes ganddo fawr o dystiolaeth meintiol tros ddweud hynny - ac mae'n bygwth troi'r gwasanaeth addysg yng Nghymru a'i ben i lawr yn wyneb y canfyddiad hwnnw. Y tebygrwydd ydi nad yw Leighton o'r farn bod y Gymraeg yn flaenoriaeth, a ni fydd yna ddim byd llawer yn newid.\nA daw hyn a ni at addysg cyfrwng Cymraeg. Mae llawer wedi rhoi eu ffydd yn nhwf y sector cyfrwng Cymraeg, ac yn edrych i'r cyfeiriad hwnnw am waredigaeth. Does yna ddim amheuaeth bod y sector cyfrwng Cymraeg yn cynhyrchu siaradwyr Cymraeg - ond mae'r twf yn y sector yn boenus o araf. Rhwng 2005 a 2011 mae'r ganran o blant oed cynradd sy'n derbyn addysg cyfrwng Cymraeg wedi cynyddu o 19.6% i 21.4%. Mae hyn yn gynnydd o ychydig mwy na 0.3% y flwyddyn. Rwan mae'n ddigon posibl nad ydi hyn yn ddigon i wneud iawn am y colledion sy'n digwydd oherwydd allfudo o ran Cymry Cymraeg a mewnfudiad pobl ddi Gymraeg.\nNid diffyg galw sy'n gyfrifol am arafwch y cynnydd yn y ddarpariaeth addysg cyfrwng Cymraeg - mae yna ddigon o hynny. Y broblem ydi llusgo traed wrth ymateb i'r galw ar raddfa gwrth arwrol gan rai o awdurdodau lleol y wlad. Petai Leighton eisiau gwneud gwahaniaeth go iawn i sefyllfa'r iaith, mae yna ffordd gweddol hawdd iddo wneud hynny. Petai yn ei gwneud yn blwmp ac yn blaen i awdurdodau lleol bod rhaid iddynt asesu'r galw am addysg cyfrwng Cymraeg, mynnu eu bod yn gweithredu yn ddiymdroi ar ganfyddiadau'r asesiad hwnnw, a chyfarwyddo ESTYN i edrych ar sut mae awdurdodau yn asesu galw a darparu yn y maes - a chymryd y camau arferol os ydynt yn methu ymgymryd a'u dyletswyddau. Mi fyddai gweld Cyngor Merthyr yn mynd trwy'r un felin a chynghorau Dinbych, Penfro a Mon oherwydd ei ddiffyg darpariaeth cyfrwng Cymraeg yn gwneud gwyrthiau i'r ddarpariaeth addysg cyfrwng Cymraeg ar hyd a lled Cymru - credwch fi.\nYn bersonol mi fyddai'n well gen i gael fy nghofio fel y boi a achubodd yr iaith Gymraeg na'r boi a symudodd Cymru dri neu bedwar lle yn uwch yng nghyngrhair Pisa. Yn anffodus mae yna rhywbeth yn dweud wrthyf mai'r gwrthwyneb sy'n wir am Leighton.\nY Cyfrifiad - Rhan 1 - Strwythur Oed Cymry Cymraeg yng Ngwynedd\nFydd yna ddim llawer o flogiadau gobeithiol yn y gyfres yma, ond waeth i ni ddechrau efo un. Isod ceir strwythur oedran y Cymry Cymraeg yng Ngwynedd. Fel y gwelir mae'r patrwm yn 'iach' i'r graddau bod y grwpiau oedran ieuengaf yn llawer mwy tebygol o fod yn siarad Cymraeg na'r rhai hynaf.\nFedra i ddim dod o hyd i set o ddata i gymharu'n uniongyrchol efo'r tabl ond dwi'n credu fy mod yn gywir i ddweud bod y canrannau hyd at 14 oed ychydig yn uwch yn 2011 nag oedd yn 2001, bod cwymp bach wedi bod yng nghanrannau'r grwpiau 25 - 59 (tua 1.5%), cwymp mwy yn y grwp 60+ (tua 6%) a chwymp o tros i 8% yn y grwp 15\_24.\nRwan dydan ni ddim yn gwybod beth ydi'r rheswm am yr amrywiaeth yma, ond mi fedrwn ni fwrw amcan. Mae yna lawer o fyfyrwyr yng Ngwynedd - y rhan fwyaf ohonynt ym Mangor. Mae'n bosibl bod y cwymp mawr yn yr oedrannau 15 - 24 yn adlewyrchu'r twf yn nifer y myfyrwyr sy'n dod i Fangor. Mae'n bosibl hefyd bod y cwymp yma'n cael ei chwyddo gan leihad (demograffig naturiol) yn nifer y bobl sydd yn y categori 15 - 24.\nBydd y canlyniadau nesaf yn niwedd Mis Ionawr yn rhoi awgrym cryf i ni os ydi hynny'n wir. Os bydd cwymp sylweddol yn y canrannau sy'n siarad Cymraeg yn wardiau Bangor, gallwn gymryd mai ffactorau sy'n ymwneud efo'r Brifysgol ydi un o'r rhesymau mwyaf am y cwymp anisgwyl o fawr yng Ngwynedd.\nByddai cwymp sylweddol yn y wardiau gwledig arfordirol hefyd yn awgrymu mai pobl o'r tu allan o Gymru yn dod i Wynedd i ymddeol sy'n gyfrifol am y cwymp yn y categori 60+.\nCwymp ydi cwymp wrth gwrs - ond byddai cwymp sylweddol yn y cohort oed sy'n esgor ar blant yn llawer mwy difrifol na chwymp ymysg pensiynwyr, a fydd cynydd mawr ymysg myfyrwyr ddim yn gwneud llawer o niwed parhaol i'r iaith chwaith.\nOed Canran siarad Cymraeg\nDoes gen i ddim amser i sgwennu blogiad go iawn ar y ffigyrau a ryddhwyd heddiw - ac mi'r ydw i eisiau golwg iawn ar y data cyn i mi wneud hynny beth bynnag.\nSerch hynny mae'n debyg nad oes rhaid i mi nodi bod y ffigyrau yn siomedig, ac yn siomedig mewn gwahanol ffyrdd ar hyd a lled Cymru. Byddaf yn dod yn ol at hyn maes o law.\nMi briodais i a Nacw ar ddiwrnod cyntaf 1982 yng Nghaerdydd. Fisoedd cyn hynny roedd rhaid i ni gael cyfweliad gan ficer, sydd yn digwydd bod yn dad i rhywun a ddaeth yn wleidydd adnabyddus wedi hynny. Ar y ffordd i mewn cawsom sgwrs a'i wraig, oedd yn siaradwraig Gymraeg o'r Gorllewin. Roedd y cyfrifiad oedd i'w gynnal ychydig wythnosau wedi hynny ar ei meddwl. Siarsiodd ni i wneud yn siwr ein bod yn cofio dweud ein bod yn siarad Cymraeg. Aeth ymlaen i ddweud ei bod am honni bod ei gwr yn siarad Cymraeg. Pan fynegais syndod ei fod yn gallu siarad yr iaith, dywedodd nad oedd yn siarad fawr ddim - ond ei bod yn bwysig bod y niferoedd cyn uched a phosibl yng Nghaerdydd er mwyn cryfhau'r ddadl i gael gwasanaethau Cymraeg yn y ddinas.\nDdegawd yn ddiweddarach roeddwn yn un o'r creaduriaid hynny sy'n mynd o dy i dy yn hel ffurflenni cyfrifiad. Ceunant oedd fy llecyn bach i - ardal wledig ond Cymraeg iawn o ran iaith ar gyrion Caernarfon. Mi es i un ty a mynd trwy ffurflen cwpl mewn oed efo nhw. O gyrraedd y cwestiwn iaith, dywedais wrthynt eu bod wedi gwneud camgymeriad - roeddynt wedi nodi nad oeddynt yn siarad y Gymraeg - er bod y sgwrs rhyngom wedi bod yn un trwy gyfrwng y Gymraeg - pob gair. Roeddynt yn benderfynol nad oeddynt yn siarad yr iaith - 'Dydan ni ddim yn siarad Cymraeg fatha chi'. Ond roeddynt yn siarad Cymraeg yn union fel fi. Dwi'n siwr nad oeddynt yn Gymry yn yr ystyr eu bod wedi eu geni a'u magu yma, ond roeddynt wedi byw yma am y rhan fwyaf o'u bywydau, ac roeddynt yn siarad Cymraeg cystal a neb arall. Wrth ateb y cwestiwn roeddynt yn gwneud datganiad ynglyn a'u hunaniaeth genedlaethol yn hytrach na'u sgiliau ieithyddol.\nA pwynt y blogiad yma? Dydi ffigyrau cyfrifiad ddim am ddweud y stori i gyd - yng nghyd destun iaith o leiaf. Mae rhai pobl yn meddwl am lawer mwy na iaith wrth ateb y cwestiwn iaith. Ac wrth gwrs, 'does yna ddim cwestiwn ynglyn a pha mor aml y bydd pobl yn gwneud defnydd o'u hiaith.\nTra ein bod ni wrthi am y cyfryngau, tybed os ydi o'n mynd ar nerfau rhywun arall fel mae'r Bib yn gwneud mor a mynydd o farwolaethau pobl sydd wedi bod yn gweithio iddi?\nMi fyddai rhywun wedi tybio o wylio newyddion y Bib heddiw mai marwolaeth Patrick Moore yn 89 oed oedd y digwyddiad pwysicaf yn y Byd. Yn sicr dyna'r stori sydd wedi bod ar flaen pob bwletin 'cenedlaethol' trwy'r dydd. Mi fydd y Bib ar lefel Prydeinig a Chymreig yn gwneud y math yma o beth yn rheolaidd. Dydw i ddim yn siwr pam, efallai bod y sefydliad mor ynysig nes bod y sawl sy'n gweithio iddi yn credu bod pawb yn y DU yn teimlo marwolaeth eu cydweithwyr fel maen nhw'n ei wneud. Neu o bosibl mae'r sefydliad mor uffernol o hunan bwysig nes credu yn wir bod marwolaeth eu cyflwynwyr enwocaf yn faterion o bwysigrwydd Byd eang.\nTa waeth, mae'r angen yma i glodfori pobl ei hun doed a ddel wedi cael y Bib mewn cryn dipyn o drafferth yn ddiweddar. Ei bwriad i gyflwyno rhaglenni yn canmol y diweddar Jimmy Savile i'r cymylau oedd y rheswm mae'n debyg i Newsnight beidio a chael darlledu eitem oedd yn edrych at ei dueddiadau troseddol. Mae'r gweddill yn hanes - a benthyg idiom Saesneg.\nDoes yna ddim awgrym o gwbl i Patrick Moore wneud rhywbeth troseddol wrth gwrs, ond mae'n drawiadol nad ydi ymdriniaeth y Bib o Patrick Moore yn cyffwrdd efo rhai o'r pethau rhyfedd y dyn - yn arbennig felly ei syniadau gwleidyddol anarferol.\nYmddengys nad oedd Patrick yn or hoff o ferched, ac roedd o'r farn na ddylent gael swyddi rheolaethol gan y Bib - na hyd yn oed ddarllen y newyddion. Yn wir roedd yn meddwl y byddai'n syniad da i gael sianeli gwahanol i ddynion a merched. Roedd yn gadeirydd y New Country Party - plaid adain dde, wrth fewnfudo yn y 70au. Roedd hefyd o'r farn na ddylid ymddiried mewn Ffrancwyr nag Almaenwyr. Roedd yn un o noddwyr UKIP, roedd yn wrthwynebus i fesuriadau metrig, Ewrop, a'r Ddeddf Cydraddoldeb Hiliol, Roedd hefyd o'r farn mai pobl hoyw oedd yn gyfrifol am ehangu AIDS oherwydd mai 'Adam & Eve ac nid Adam & Steve oedd yng Ngardd Eden'.\nOnd dyna fo, y Bib ydi'r Bib - waeth i ni heb a chwyno mwy na chwyno am y gwynt a'r glaw. Mae hyfdra gwaelodol y gorfforaeth mor ddi gyfnewid a'r gwynt a'r glaw.\nMarwolaeth Jacintha Saldanha a rhagrith y cyfryngau Prydeinig\nMae'r sterics cyfryngol ynglyn a marwolaeth Jacintha Saldanha yn adrodd cyfrolau am werthoedd gwaelodol y cyfryngau Prydeinig. Mae yna rhywbeth sy'n ymylu ar gonsensws mai bai'r ddau gyflwynydd radio Awstralaidd Michael Christian a Mel Grieg yn ffonio Ysbyty Edward 7fed i holi am iechyd Kate Middleton tra'n cymryd arnynt mai Elizabeth a Charles Windsor oedd marwolaeth Mrs Saldanha.\nRwan, dydan ni ddim yn gwybod yn union beth oedd yn mynd trwy feddwl Jacintha Saldanha pan aeth ati i ladd ei hun - ond mae yna nifer o bethau yr ydym yn ei wybod. Y pwysicaf ydi nad oedd gan y ddynas anffodus fynediad i Radio Aestero. Serch hynny roedd ganddi ddigon o fynediad i'r BBC, Sky, y Daily Mail a'r holl gor hunangyfiawn o asiantaethau cyfryngol Prydeinig. Os mai' ymdriniaeth cyfryngol oedd yn gyfrifol am ei gwneud mor anhapus nes iddi ladd ei hun, ymdriniaeth y cyfryngau Prydeinig oedd hwnnw, nid ymdriniaeth cyfryngau Awstralia.\nMae'r ffordd mae'r cyfryngau Prydeinig yn ymdrin a'r teulu 'brenhinol' yn sylfaenol abnormal. Caiff pob dim sy'n ymwneud a'r teulu yma ei or liwio, ei or ddweud, ei chwyddo, ei bwmpio i fyny y tu hwnt i pob rheswm. Rhoddir arwyddocad anferth i faterion sydd mewn gwirionedd yn gwbl gyffredin a di ddim. Y rheswm am hynny ydi bod y cyfryngau wedi gwneud cenhadaeth iddynt eu hunain i ddyrchafu a dwyfoli'r teulu Windsor.\nMater bach iawn mewn gwirionedd oedd camgymeriad Jacintha Saldanha - pasio galwad ffon yn ei blaen pan na ddylai fod wedi gwneud hynny. Petai'r alwad honno yn holi am iechyd Jane Bloggs yn hytrach na Kate Middleton, go brin y byddai wedi colli cwsg tros y mater. Ond yn anffodus i Jacintha Saldanha holi am Kate ac nid Jane oedd yr alwad, ac o ganlyniad aeth y cyfryngau ati i wneud yr hyn maent yn ei wneud gyda phob stori 'frenhinol' - gor ddweud, gor liwio, chwyddo, a chael sterics. O ganlyniad roeddynt yn creu'r canfyddiad bod mater cymharol fach yn un o dragwyddol bwys. Gwaetha'r modd roedd un o'r bobl oedd yng nghanol y stori yn fregus, ac ymatebodd i'r pwysau o fod yng nghanol y sterics cyfryngol mewn ffordd anragweladwy.\nY cyfryngau Prydeinig oedd yn creu y pwysau a'r sterics - er bod y cyfryngau hynny yn anhebygol iawn o sylwi ar hynny a hwythau ynghanol rownd arall eto fyth o sterics brenhinol.\nColofn Angharad Mair a'r defnydd o alcohol yng Nghymru\nMi fydd Blogmenai yn anghytuno yn fynych efo un o golofnwyr rheolaidd Golwg - Gwilym Owen. Dydi'r wythnos yma ddim yn eithriad wrth gwrs - ond crafu asgwrn efo colofnydd y byddaf yn cytuno a hi fel rheol y bydda i heddiw. Fy mhrif gwyn yn erbyn Gwilym fel rheol ydi'r ffaith ei fod yn seilio ei golofnau ar ei ragfarnau ei hun, ac yn trin y rhagfarnau hynny fel ffeithiau 'caled' yn hytrach na'r rwdlan anwybodus yr ydynt mewn gwirionedd. Mae gen i ofn bod Angharad yn seilio ei cholofn ar ragfarn yr wythnos yma.\nByrdwn y golofn ydi bod 'Cymru'n nofio mewn alcohol' a bod angen cymryd camau i achub y wlad rhag boddi yn y stwff - cuddio alcohol mewn arch farchnadoedd a gwahardd alcopops er enghraifft. Mae'n rhaid bod cof go lew gan Angharad i gofio'r rheiny. Rwan mae Angharad yn well colofnydd o lawer na Gwilym ac mae'n caniatau i ffeithiau, ystadegau ac ati grwydro i mewn i'w dadl - ond mae'n hynod ddethol ynglyn a'r ystadegau hynny.\nY gwir amdani ydi nad yw Cymru yn nofio mewn alcohol. Mae Angharad yn edliw diflaniad y mudiad dirwestol, ond mewn cyd destun hanesyddol rhyw eithriad hynod anarferol oedd y feddylfryd oedd ynghlwm a'r mudiad hwnnw. Mae'r cyffur wedi ei ddefnyddio gan y ddynoliaeth yng Nghymru am o leiaf bedair mil o flynyddoedd. Mae yna adegau pan rydym wedi yfed mwy nag y gwnawn heddiw, ac mae yna adegau pan rydym wedi yfed llai. Mae yna adegau pan mae pris alcohol wedi bod yn is (mewn termau real) nag yw heddiw, ac mae yna adegau pan mae wedi bod yn uwch. Mae yna adegau pan mae argaeledd y stwff wedi bod yn ehangach, ac mae yna gyfnodau pan mae wedi bod yn fwy cyfyng.\nYn wir petai Angharad wedi ei geni bedair neu bum can mlynedd yn ol mi fyddai'n yfed cwrw efo'i brecwast, gan mai dyna'r unig ffordd o yfed hylif yn ddiogel. O edrych ar batrymau yfed alcohol hanesyddol mae'n debyg i gyfraddau syrthio rhwng diwedd yr ail ganrif ar bymtheg a diwedd y bedwerydd ganrif ar bymtheg, cyn cynyddu yn sylweddol iawn hyd at 1880, syrthio tan tua 1960 a dechrau cynyddu drachefn a pharhau i wneud hynny tan 2002, ond syrthio pob blwyddyn ers hynny. Yn wir mae faint o alcohol a yfir gan ddynion ifanc wedi haneru yn y ddegawd rhwng 1999 a 2009. Doedd yna ddim un blwyddyn yn yr ugeinfed ganrif na'r unfed ganrif ar hugain lle cyrhaeddodd y lefelau yn agos at rhai 1900.\nMae ystadegau helaeth i'w cael ynglyn a'r defnydd o alcohol ym Mhrydain, ac er bod rhai penodol ar Gymru yn fwy prin, does yna ddim rheswm i feddwl bod y patrymau cyffredinol yng Nghymru yn gwahaniaethu'n sylweddol oddi wrth y rhai yn y DU yn ehangach - er bod rhai mathau o or yfed yn fwy amlwg yn Lloegr nag yng Nghymru. Gweler yma am ymdriniaeth gryno.\nRwan ar gyfartaledd mae unigolion ym Mhrydain yn yfed 13.37 litr o alcohol pur yn flynyddol. Mae hyn yn weddol uchel o gymharu a gweddill y Byd, ond mae'n ganolig mewn cyd destun Ewropiaidd. Mae'r gyfradd yma ychydig yn is nag yw yn Ffrainc neu Iwerddon, ond mae ychydig yn uwch na'r Almaen. Mae'n arwyddocaol is nag yw yn y rhan fwyaf o wledydd Dwyrain Ewrop.\nMae Angharad yn tynnu sylw at yfed ymhlith yr ifanc, marwolaethau oherwydd yfed ac yfed a gyrru, ac mae'n awgrymu mai'r rheolau mwy rhyddfrydig diweddar ynglyn a gwerthu alcohol sy'n gyfrifol am hyn oll. Y gwir ydi bod llawer mwy o yfed alcohol ymhlith pobl hyn na phobl iau - 7% o ddynion rhwng 16 a 24 sy'n yfed pum diwrnod allan o saith a 2% o ferched. Y ffigyrau cyfatebol am bobl tros 65 ydi 27% a 14%. Serch hynny mae tua phum gwaith yn fwy cyffredin i bobl ifanc yfed 8 uned neu fwy mewn un diwrnod na rhai mewn oed. Mae pobl mewn oed yn yfed yn gyson ond yn gymhedrol tra bod rhai ifanc yn yfed yn llai aml o lawer ond yn drymach. Mae'r canrannau sy'n yfed yn drwm wedi cwympo yn sylweddol ers i reolau gwerthu alcohol gael eu gwneud yn fwy rhyddfrydig, gyda'r ffigyrau wedi syrthio o 39% yn 1998 ymysg dynion ifanc a 24% ymysg merched.\nMae pobl broffesiynol yn llawer mwy tebygol o ddefnyddio alcohol na phobl yn y grwpiau socio economaidd isel, Mae'r nifer o farwolaethau mewn damweiniau ffordd lle mae yfed alcohol yn ffactor wedi haneru ers 1997 , ac mae damweiniau ffordd yn gyffredinol sy'n ymwneud ag alcohol wedi syrthio'n sylweddol yn y cyfnod hwnnw hefyd. Serch hynny mae marwolaethau yn gyffredinol oherwydd afiechydon a achosir gan alcohol wedi cynyddu o 24% rhwng 2001 a 2010 - er bod cwymp diweddar wedi bod yn y ffigyrau hynny hefyd.\nRwan dydw i ddim yn anghytuno efo Angharad bod problemau ynghlwm ag alcohol, a dydw i ddim yn gwadu ein bod fel gwlad angen trafod y mater. Ond mae hefyd yn ffaith bod alcohol yn cael ei ddefnyddio yn eang iawn yng Nghymru, ac mae'r rhan fwyaf o ddigon o bobl sydd yn ei ddefnyddio yn gwneud hynny mewn modd cwbl gyfrifol. Mae dyn yn gobeithio y byddwn yn y dyfodol mewn sefyllfa i drafod materion fel hyn ar raddfa Cymru gyfan. Ond os ydym i gael trafodaeth felly mae'n bwysig ei fod ar sail rhesymegol a chytbwys. Dydi hynny ddim yn wir ar hyn o bryd - mae yna lawer gormod o hysteria ynghlwm a'r pwnc, ac yn anffodus mae peth o'r hysteria hwnnw yn gwneud ei ffordd i golofnau Angharad o bryd i'w gilydd.\nAr nodyn gwahanol ond cysylltiedig, mae yna rhywbeth rhyfedd iawn gweld tafarnau a chapeli Cymru yn cau mewn niferoedd mawr ar yr un pryd. Ers talwm roeddem yn tueddu i weld diwylliant y dafarn a diwylliant y capel fel dau ddiwylliant cwbl wahanol oedd mewn cystadleuaeth chwyrn efo'i gilydd. Mae'n debyg y dylem fod wedi sylweddoli hyd yn oed bryd hynny mai dwy agwedd ar yr un diwylliant oeddynt, a rhagweld hefyd y byddai'r grymoedd a fyddai'n lladd y naill hefyd yn lladd y llall.\nGwleidyddiaeth a demograffeg yng Ngogledd Iwerddon\nMae'n debyg gen i y bydd sylw llawer ohonom yng Nghymru wedi ei hoelio ar y data iaith pan fydd ail gam y cyfrifiad yn cael ei gyhoeddi wythnos nesaf. Yng Ngogledd Iwerddon y ffigyrau sy'n ymwneud a chefndir crefyddol fydd yn mynd a'r sylw. Mae yna gysylltiad agos iawn rhwng cefndir crefyddol a barn wleidyddol yn y dalaith - mae mwyafrif llethol pobl o gefndir Pabyddol yn cefnogi pleidiau cenedlaetholgar, tra bod rhai o gefndir Protestanaidd cefnogi rhai unoliaethol.\nUn o'r ffactorau sydd wedi gyrru gwrthdaro yng Ngogledd Iwerddon am ddegawdau ydi demograffeg. Ceir canfyddiad (cywir) bod y boblogaeth cenedlaetholgar yn cynyddu tra bod yr un unoliaethol ar drai. Gwelwyd adlais o hyn yn ystod y dyddiau diwethaf gyda gwrthdaro ar strydoedd Derry, Belfast a Carrickfergus yn sgil penderfyniad Cyngor Dinas Belfast i beidio a gadael i Jac yr Undeb gahwfan uwch ben Neuadd y Ddinas yn barhaol. Ymddengys nad yw'r faner wedi ei thynnu i lawr am dros i ganrif, ond ni fydd ond yn cael ei chodi ar rai dyddiau penodol yn y dyfodol. 'Dydi'r gymuned unoliaethol heb gymryd y newyddion yn dda.\nNewid yng nghydbwysedd gwleidyddol Cyngor Belfast sydd y tu ol i'r penderfyniad - bellach mae tua 48% o bleidlais y ddinas mewn etholiadau lleol yn mynd i bleidiau cenedlaetholgar tra bod tua 37% yn mynd i rhai unoliaethol. Mae'r graff isod yn dangos y newid ers 1973.\nMae 'drygioni' smocio ac yfed tipyn bach fel y teulu 'brenhinol' yn yr ystyr eu bod yn faterion lled barhaol yn y newyddion - ac oherwydd bod gan y cyfryngau agwedd default tuag atynt. Ystyrir y teulu 'brenhinol' yn 'dda', a 'does yna ddim tystiolaeth i'r gwrthwyneb yn cael ei ystyried. Ystyrir ffags a diod yn 'ddrwg', a 'does yna ddim tystiolaeth i'r gwrthwyneb yn cael ei ystyried. Mae gwrthod edrych ar unrhyw beth yn ei gyfanrwydd yn esgor ar idiotrwydd, ac mae'r cyfryngau yn aml yn edrych yn idiotaidd wrth ymdrin a'r pynciau arbennig yma.\nCymerer er enghraifft smygu - pwnc sydd eto fyth yn y newyddion ar hyn o bryd. Byddwn yn aml yn cael gwybod bod yr arfer yn ofnadwy o ddrud i'r Gwasanaeth Iechyd - a byddwn yn aml yn cael ffigyrau i ddangos pa mor ddrud - mae'r rhain yn tueddu i amrywio o £1.5bn y flwyddyn i £5bn. Mae methedoleg dod o hyd i'r ffigyrau hyn yn amheus a dweud y lleiaf - mae pob afiechyd a achosir gan sigarets yn gallu codi yn eu habsenoldeb hefyd, a dydi'r ffaith bod rhywun sy'n cael trawiad ar y galon hefyd yn smygu ddim yn golygu mai'r ffags a achosodd yr hartan.\nOnd o roi hynny o'r neilltu, mae'r ddadl ei hun yn idiotaidd. Mae'r dreth ffags yn codi £12.1bn, sy'n uwch nag unrhyw amcangyfri o faint mae smygu i fod i'w gostio i'r Gwasanaeth Iechyd. Yn wir mae'n codi mwy na 10% o gost y gwasanaeth yn ei gyfanrwydd. Ond mae pobl nad ydynt yn smygu hefyd yn marw, ac yn marw o afiechydon - dydyn nhw ddim yn cael eu codi yn uniongyrchol i'r nefoedd. Y gwahaniaeth ydi eu bod yn tueddu i farw yn hwyrach - a 'dydi marw o Alzeimers neu gancr y coluddyn yn 90 oed ddim yn rhatach i'r wladwriaeth na marwolaeth o gancr yr ysgyfaint yn 60.\nYn wir, mae smygwyr fel grwp yn cyfrannu mwy na'u siar mewn ffyrdd eraill. Meddyliwch am bensiynau gwladol er enghraifft. Mae'r ddarpariaeth yma'n hynod ddrud - tua £100bn y flwyddyn ar hyn o bryd - ac yn debygol o godi'n sylweddol mewn blynyddoedd sydd i ddod. Telir am hyn wrth gwrs trwy drethiant cyffredinol. Mae smygwyr yn talu eu trethi fel pawb arall, ond dydyn nhw ddim yn tynnu eu pensiynau fel pawb arall - oherwydd eu bod - fel grwp - yn marw yn gynt na phobl sydd ddim yn smygu. Maent yn cyfrannu mwy na'u siar, yn cario mwy o bwysau na'r gweddill ohonom.\nO - ac un pwt bach arall cyn gorffen - dydw i ddim yn smygwr - efallai fy mod bron yn unigryw i'r graddau nad ydw i wedi smygu cymaint ag un sigaret yn fy mywyd. Serch hynny dwi'n ddiolchgar i smygwyr - petai'r arfer yn dod i ben tros nos, mi fyddai George Osborne yn dod i chwilio am ei £12.1bn - ac mae yna rhywbeth yn dweud wrthyf y byddai'n dod ar fy ol i'n weddol handi.\nYr etholiadau traws DU nesaf fydd etholiadau Ewrop yn 2014. Mae'n hawdd anghofio i UKIP ddod yn ail (y tu ol i'r Toriaid) yn etholiad Ewrop 2009. Mi fydd y blaid adweithiol yma yn gwneud yn dda yn rheolaidd mewn etholiadau Ewropeaidd hyd yn oed os nad ydynt yn gwneud yn arbennig o dda yn y polau piniwn. Mae sawl rheswm am hyn - yn eironig mae'r sawl sy'n gwrthwynebu'r Undeb Ewropiaidd yn fwy tueddol na neb arall yn yr etholiadau hyn ac mae cyfundrefn bleidleisio gyfrannol yn tueddu i wneud iawn am ddiffygion trefniadol UKIP ar lawr gwlad.\nRwan mae'r mis diwethaf wedi bod yn un arbennig o dda i UKIP, ac mae'r pol sydd wedi ei gyhoeddi heddiw yn yr Observer yn awgrymu bod cynnydd sylweddol yn eu cefnogaeth cyffredinol - maent bellach yn gyfforddus o flaen y Lib Dems. Mae'n weddol sicr y bydd cefnogaeth UKIP yn uwch o lawer nag un y Lib Dems yn etholiadau Ewrop 2014, a byddant yn cael mwy o seddi na'r 13 a gafwyd yn 2009. Mi fydd y Lib Dems hefyd yn gweld eu deuddeg sedd yn haneru - os byddant yn lwcus. Yn wir mae yna bosibilrwydd y byddant yn cael cymaint o seddi a'r Toriaid (mae'r rheiny ar 26 ar hyn o bryd). Os digwydd hynny, bydd yn anodd i'r Toriaid fynd i etholiad cyffredinol 2015 heb addewid o refferendwm ar aelodaeth yr Undeb Ewropeaidd yn eu maniffesto.\nMi fydd pethau yn ddiddorol yng Nghymru hefyd. Yn 2008 cafodd y Blaid, UKIP, Llafur a'r Toriaid sedd yr un. Roedd y Blaid, y Toriaid a Llafur yn yr amrediad 18.5% - 21.3% tra bod UKIP ar 12.8%. Gallwn fod yn weddol siwr y bydd y cyfanswm Llafur yn uwch (y Toriaid ddaeth yn gyntaf y tro o'r blaen). Y ddau gwestiwn ydi os bydd Llafur yn cael dwy, ac os bydd hynny'n digwydd, pwy fydd yn dioddef ? Yn syml, y cwbl sydd rhaid i Lafur ei wneud i gael dwy ydi cael dwywaith cymaint o bleidleisiau a'r pedwerydd plaid. Dylent gael mwy na 30% o dan amgylchiadau tebyg i'r rhai a geir ar hyn o bryd. Bydwn yn dweud ei bod yn llawer mwy tebygol y bydd Llafur yn cael dwy nag un.\nPwy felly sy'n mynd i golli sedd? Ar yr olwg gyntaf UKIP fydd ar eu colled, ond mae yn fwy na phosibl y bydd pleidlais UKIP yn uwch na 15%. Mae hefyd yn debygol y bydd pleidlais y Toriaid gryn dipyn yn is nag oedd yn 2009 - maent i lawr tua saith pwynt yn y polau piniwn ac mae eu pleidlais yn syrthio fel carreg mewn is etholiadau. Dydi'r dystiolaeth am lle mae pleidlais y Blaid ddim yn gryf oherwydd diffyg polio Cymreig, ond mae is etholiadau diweddar yn awgrymu ei bod o leiaf yn dal ei thir.\nFelly mae'n bosibl - yn fwy na phosibl y bydd y Toriaid yn dod yn bedwerydd, ac yn cael llai na hanner pleidlais Llafur. Mae amgylchiadau yn newid trwy'r amser wrth gwrs, ond gallai etholiadau 2014 yn hawdd arwain at sefyllfa lle nad oes yr un o'r pleidiau sy'n llywodraethu yn Llundain fod ag aelod o Senedd Ewrop pan maent yn ymladd etholiad cyffredinol 2015.\nDiolch i Ann Hopcyn am dynnu ein sylw at yr esiampl diweddaraf o hysteria LittlEnglander parthed y Gymraeg.\nY Mail on Sunday sydd wrthi wrth reswm, a'r sgandal echrydys ddiweddaraf ydi bod rhywun neu'i gilydd sy'n trwsio darn o lon yn rhywle yn Hampshire wedi cael ei hun yn brin o arwyddion rhybudd, ac wedi mynd ati i osod arwydd dwyieithog (Cymraeg / Saesneg) dros dro. Digwyddodd yn anfadwaith tua wyth mis yn ol.\nYmddengys bod tim golygyddol y Mail o'r farn bod hon yn stori digon pwysig i'w rhoi mewn papur 'cenedlaethol' sydd efo cylchrediad o 2m a thros i 4m o ddarllenwyr. Mae'n rhaid bod man straeon sy'n feirniadol o Fwslemiaid, mewnfudwyr o Ddwyrain Ewrop, Asiantaeth Ffiniau'r DU, yr Undep Ewropeaidd a thramorwyr yn gyffredinol yn brin braidd yr wythnos yma.\nTybed os oes yna unrhyw beth mwy dw lali wedi dod o gyfeiriad llywodraeth Cymru na'i ymdrech ryfeddol i berswadio S4C i dynnu'r plwg ar bennod o opera sebon oherwydd bod cymeriad yn y rhaglen yn lleisio barn sy'n feirniadol o un o'i bolisiau?\nMae'n debyg y byddai rhywun yn disgwyl y math yma o baranoia gan lywodraeth a arweinid gan Stalin neu Saddam Hussein neu rhywun felly - ond llywodraeth sy'n cael ei harwain gan Carwyn ddiog, ddi ffwdan, ddi ffrwt? Mae'n dda o beth bod y cyfryngau Cymreig mor awyddus i blesio, neu Duw a wyr beth fyddai'n digwydd. A Duw a wyr beth fyddai'n digwydd petai gan Gymru rhywbeth tebyg i Scrap Saturday.\nRhaglen radio (hynod boblogaidd) gan RTE oedd Scrap Saturday a ddaeth i ddiwedd di symwth ar ddechrau'r 90au. Roedd seren y sioe (Dermot Morgan o enwogrwydd Father Ted) wedi gwneud crefft hynod gywrain o lambastio prif weinidog y dydd, Charles Haughey wythnos ar ol wythnos r ol wythnos. Roedd yna ychydig o Stalin neu Saddam yn perthyn i Haughey, ac aeth hwnnw ati i roi pwysau ar RTE i gael gwared o'r rhaglen, ac ildiodd y darlledwr i'r pwysau hwnnw - gan ddefnyddio'r datganiad cofiadwy canlynol i egluro'r penderfyniad: The show is not being axed, it's just not being continued.\nGobeithio na fydd Carwyn Jones yn gwneud yr un peth i Pobol y Cwm - mi fyddai hynny'n ofnadwy o drist.\nMae'n ddiddorol nodi nad ydi Glyn Davies, AS Maldwyn eisiau i'r Comisiynydd Iaith, Meri Huws gymryd camau cyfreithiol yn sgil erthygl Roger Lewis yn y Daily Mail.\nDadl Glyn ydi y byddai cymryd cam felly yn 'rhoi cyhoeddusrwydd' i'r erthygl. Rwan gellid defnyddio dadl felly ar gyfer unrhyw unrhyw sylwadau amhriodol. Er enghraifft mae'r camau cyfreithiol mae'r Arglwydd McAlpine wedi ei gymryd yn erbyn ITV, y Bib a llu o drydarwyr yn rhoi cyhoeddusrwydd i'r honiadau a wnaed ganddynt. Ond mae'r camau hynny hefyd yn ei gwneud yn glir bod y sylwadau a wnaed yn amhriodol ac nad oes gwirionedd iddynt.\nMi fydd yna gamau cyfreithiol yn cael eu cymryd o bryd i'w gilydd yn erbyn pobl sy'n gwneud sylwadau hiliol yn y wasg, neu ar y rhyngrwyd, ond 'dydi hyn ddim yn digwydd yn aml iawn. Mae yna reswm gweddol syml am hynny - 'does yna ddim llawer o bobl yn cyhoeddi sylwadau hiliol oherwydd eu bod yn gwybod bod goblygiadau cyfreithiol difrifol i wneud hynny. Petai yna ganfyddiad ar led na fyddai camau cyfreithiol yn cael eu cymryd yn erbyn y sawl sy'n cyhoeddi sylwadau hiliol 'rhag rhoi sylw iddynt', yna byddai yna fwy o sylwadau hiliol o lawer yn cael eu cyhoeddi na sydd ar hyn o bryd.\nO ganlyniad byddai'r ymgais i 'sgubo'r ffaith bod pobl gydag agweddau hiliol o dan y carped yn arwain at wyntyllu mwy ac nid llai o sylwadau hiliol. Wir Dduw - dydi hyn ddim yn anodd iawn Glyn Davies.\nMae erthygl ddiweddaraf Roger Lewis ynglyn a'r iaith Gymraeg mor eithafol ac idiotaidd nes ei bod yn fwy digri na dim arall - o safbwynt rhywun sy'n byw yng Nghymru o leiaf. Wedi'r cwbl yr oll sydd yn yr erthygl mewn gwirionedd ydi cymysgedd rhyfedd o ragfarnau Lewis, honiadau di dystiolaeth a dehongliadau hanesyddol anwybodus.\nOnd mae yna ochr mwy difrifol i'r peth. Mae'r Daily Mail yn bapur sy'n apelio at grwp o bobl rhagfarnllyd, hysteraidd ac ofnus sydd mewn galar lled barhaol am Brydain sydd wedi hen farw - os oedd y ffasiwn Brydain erioed yn bodoli mewn gwirionedd. Mae llawer o'r bobl anffodus hyn y credu nonsens Lewis - yn wir maent yn ei fwynhau oherwydd ei fod yn porthi eu rhagfarnau gwaelodol.\nDyna pam bod pob math o grwpiau lleiafrifol yn cael eu colbio yn rheolaidd yn y papur - hynny yw pobl nad ydynt yn Saeson, gwyn, lled gefnog, hetro rywiol o gefndiroedd Cristnogol. Mae mwydro di resymeg y Mail yn hynod niweidiol i gydlynedd cymdeithasol yn y DU oherwydd ei fod yn adgyfnerthu rhagfarnau sy'n bodoli ers cenrdlaethau.\nMae'r erthygl yn rhan o batrwm ehangach o ddiafoli rhannau eang o gymdeithas yn Lloegr, Cymru a gweddill y DU gan elfennau o'r wasg Brydeinig, ac mae Roger Lewis a'i debyg yn ennill eu bywoliaeth yn nofio yng nghanol y mor yma o gasineb ac anoddefgarwch.\nCynlluniau Leighton Andrews ar gyfer y Gwasanaeth Addysg\nMae'n rhaid i mi ddweud bod y sylwadau a wnaeth gan John Davies y bore 'ma yn taro deuddeg efo fi o leiaf.\nYmateb oedd Mr Davies i ddatganiad y gweinidog addysg, Leighton Andrews ei fod am gynnal adolygiad llawn o'r ddarpariaeth addysg yng Nghymru. Ymddengys bod Leighton o'r farn bod y ddarpariaeth ar hyn o bryd yn 'ofnadwy'. Pen draw posibl y broses yma fydd symud y gyfrifoldeb tros addysg o ddwylo'r cynghorau unedig a'i osod naill ai yn nwylo'r Cynulliad, neu yn nwylo'r pedwar consortia sydd wedi eu creu yng Nghymru ers mis Medi.\nHoniad John Davies oedd bod ethos y gwasanaeth addysg yng Nghymru wedi newid tua'r amser y daeth Leighton Andrews yn weinidog addysg. Yn wir roedd yn mynd cyn belled a honni bod y ffordd mae'r corff arolygu, ESTYN yn dod i gasgliadau ynglyn a pherfformiad darparwyr addysg yng Ngymru wedi mynd yn llawer caletach tua'r amser hwnnw.\nRwan, heb fynd i weithio fy ffordd trwy hwda a adroddiadau ar arolygiadau, mae'n rhaid i mi ddweud mae'r argraff yr ydwyf fi yn ei chael ydi bod mwy o ysgolion o lawer yn cael ail ymweliadau gan ESTYN yn sgil rhyw wendid neu'i gilydd. Mae yna hefyd fwy o awdurdodau addysg yn cael eu hunain mewn dwr poeth efo'r corff. Ymhellach mae rhai o'r darparwyr sydd yn cael ail ymweliad gan ESTYN yn rhai nad oedd disgwyl iddynt gael problemau o unrhyw fath.\nAwgrym John Davies wrth gwrs ydi bod y newid hwn yn ganlyniad i newid bwriadol yn y cyfarwyddyd mae ESTYN yn ei gael gan y gweinidog, a bod arolygiadau ESTYN felly yn cael eu defnyddio fel esgys i ail strwythuro'r ffordd mae addysg yng Nghymru yn cael ei ddarparu yn llwyr. Mi fyddwn i yn ychwanegu bod llawer, llawer mwy o bwysau yn cael ei roi ar ysgolion ar hyn o bryd gan awdurdodau addysg, a'i bod yn debygol mai'r rheswm am hynny ydi bod llawer mwy o bwysau yn cael ei roi ar yr awdurdodau hynny gan y gweinidog.\nByddai symud y gyfrifoldeb am ddarparu addysg oddi wrth yr awdurdodau lleol ymysg y newidiadau mwyaf pell gyrhaeddol i ddigwydd yn hanes y gwasanaeth addysg yng Nghymru. Byddai'r elfen o atebolrwydd democrataidd yn cael eu symud, a byddai hynny yn ei dro yn arwain at newidiadau enfawr. Er enghraifft byddai'n llawer mwy tebygol y cai ysgolion bach gwledig eu cau. Yn wir byddai hefyd yn dra phosibl y byddai ysgolion canolig eu maint yn cau. Gellir dadlau y byddai pob ysgol sydd a llai na chant o blant mewn perygl.\nMae lle hefyd i boeni am y polisiau iaith y byddai'r ardaloedd Cymreiciaf yn gweithredu oddi tanynt. Er enghraifft, gallai Gwynedd a Mon gael eu hunain efo'r un polisi iaith a Fflint a Wrecsam. Ar ben hynny gellid yn hawdd ddychmygu y byddai llawer o'r personel rheolaethol a gweinyddol mewn uned fawr yn ddi Gymraeg. Canlyniad hynny fyddai creu sefyllfa lle ceid yr holl wasanaeth yn llawer mwy Seisnig ei naws nag ydyw yn y siroedd gorllewinol ar hyn o bryd.\nMae lle cryf i ddadlau bod 22 Awdurdod Addysg lleol yn ormod, a bod llawer o ddyblygu gwaith ac anwastadedd ynghlwm a'r drefn sydd ohoni. Mae lle cryf hefyd i ddadlau y byddai 10 cyngor sir yn hen ddigon ar gyfer anghenion y Gymru ol ddatganoledig sydd ohoni. Ond mae dilyn y trywydd mae'n ymddangos bod Leighton Andrews eisiau ei ddilyn yn mynd a ni yn llawer rhy bell yn llawer rhy gyflym.\nFelly o ganlyniad i benderfyniad llywodraeth Blair i gynnig setliad diffygiol i Gymru yn ol yn 1997 mae'n ymddangos bod rhaid i ni gael nid un, nid dwy ond tair refferendwm.\nRefferendwm ynglyn a hawl Cymru i gael corff sy'n cymryd penderfyniadau ynglyn a'i bywyd cenedlaethol ei hun, refferendwm ynglyn a'r hawl i greu deddfau heb ofyn i San Steffan am yr OK a refferendwm ynglyn a sefydlu atebolrwydd o ran codi cyllid. Tri cham sy'n ymddangos yn gwbl amlwg o ran sefydlu trefn lywodraethu resymol ac atebol a thair refferendwm er mwyn gwireddu hynny.\nTybed os oes yna unrhyw wlad arall erioed wedi gorfod mynd trwy'r ffasiwn rigmarol boncyrs dim ond i gael trefn lywodraethu sy'n gweithio.\nMae'r Comisiwn Newid Etholiadol yn gywir i alw am fwy o Aelodau Cynulliad. O gymharu a'r ddau ddeddfwrfa Celtaidd arall mae Cymru yn cael ei than gynrychioli yn weddol ddrwg. Mae yna 5,255,000 o bobl yn byw yn yr Alban, ac mae yna 129 o aelodau yn senedd yr Alban - un aelod ar gyfer pob 40,736 o bobl. 1,810,863 o bobl sy'n byw yng Ngogledd Iwerddon ac mae ganddynt 108 o Aelodau Cynulliad i'w cynrychioli - un am pob 16,700 o bobl. Mae 60 Aelod Cynulliad yng Nghymru, ac maent yn cynrychioli 3,063,500 o bobl - un am pob 51,058 o bobl.\nAr ben hynny mae gan y rhan fwyaf o gynghorau sir yng Nghymru fwy o gynrychiolwyr etholedig na sydd gan y Cynulliad. Er enghraifft mae gan Cyngor Gwynedd 75 cynghorydd i gynrychioli 121,900 o bobl. Dydi'r sefyllfa sydd ohoni ddim yn gwneud synnwyr.\nYn anarferol braidd dwi'n cael fy hun ar yr un ochr a'r rhan fwyaf o etholwyr mewn etholiad - fel tua 85% o etholwyr Cymru wnes i ddim trafferthu pleidleisio. Yn fy achos i roedd dau reswm, gwrthwynebiad i wneud plismona yn fater gwledidyddol a diffyg unrhyw un oedd werth pleidleisio trosto ar y papur pleidleisio. Ta waeth, un neu ddau o sylwadau ar etholiadau ddoe.\nPan ddywedodd Neil Mcevoy y dylai Plaid Cymru fod wedi sefyll, ac o wneud hynny y byddai wedi ennill yn nhair o ranbarthau heddlu Cymru, 'doedd o ddim mor bell a hynny ohoni ar yr ail bwynt o leiaf. Cefnogwyr y Blaid sydd orau am bleidleisio, ac isaf yn y byd ydi'r gyfradd pleidleisio, y gorau y bydd y Blaid yn ei wneud. Mae'n anodd dychmygu y byddai'r Toriaid wedi dod o flaen y Blaid yn Nyfed Powys efo'r cyfraddau pleidleisio yma, ac mae'r un mor anodd dychmygu y byddai Winston Roddick wedi ennill heb bleidleisiau cenedlaetholwyr Cymreig. Dydi hynny ddim yn golygu y dylai'r Blaid fod wedi sefyll, ond 'dwi'n meddwl bod Neil yn gywir ynglyn a chanlyniadau tebygol y Gogledd a Dyfed Powys.\nO ran yr etholiadau eraill - is etholiad cyngor sir yn Neganwy ( Cyngor Conwy), ac is etholiad De Caerdydd / Penarth, boddhaol ydi'r ffordd gorau i'w disgrifio o safbwynt y Blaid. Yn wahanol i'r pleidiau Prydeinig, wnaeth pleidlais y Blaid ddim syrthio trwy'r llawr yn Ne Caerdydd / Penarth. Roedd y gogwydd tuag at Lafur yn llawer llai nag oedd yn y ddwy is etholiad Seisnig, a dwblwyd canran y Blaid o'r bleidlais - ond pedwerydd oeddem o hyd, a doedd yna ddim symudiad mawr tuag atom.\nRoedd perfformiad Trystan Lewis yn un clodwiw yn Neganwy - ward anodd iawn i'r Blaid lle nad oedd gennym hyd yn oed ymgeisydd ym mis Mai - ond byddai buddugoliaeth wedi bod cymaint gwell nag ail anrhydeddus iawn. Y canlyniad oedd:\nLib Dem 53\nBeth bynnag - llongyfarchiadau i bawb oedd ynghlwm a'r ddwy ymgyrch - symudwyd y Blaid i'r cyfeiriad cywir yn y ddau achos.


Y gorau Resin PU gan y gwneuthurwr Resin PU, cyflenwr, cyfanwerthwr, dosbarthwr, a ffatri\nCHERNG LONG ENTERPRISE CO., LTD. yn gyflenwr gynnyrch carreg proffesiynol, gan arbenigo mewn Resin PU. Rydym bob amser yn barod i ddatblygu dyluniadau newydd yn ôl y galw defnyddwyr domestig a rhyngwladol 'ar gyfer cynhyrchion auto electroneg, diweddariadau cyflym o gynnyrch, ac i wella diogelwch a diogelwch ar gyfer gyrru.\nResin PU gwydnwch uchel a gludir gan ddŵr\nPrif gydran:dŵr aliffatig-resin PU wedi'i seilio\nCryfder tynnol:90-250 kg/c㎡\nNid yw'n cynnwys fformaldehyd.\nGall wella gwytnwch ffabrigau wedi'u prosesu a lleihau creases ar yr wyneb.\nGall wella ymwrthedd crafiad ffabrigau wedi'u prosesu.\n3.Materion sydd angen sylw:\nDŵr-gellir rhoi PU wedi'i seilio ar bast lliw gydag ychwanegion fel TiO2,ond rhowch sylw i gydnawsedd cyn ychwanegu.\nWedi'i storio o dan amodau arferol(osgoi golau haul uniongyrchol mewn lle cŵl),mae'r cynnyrch hwn yn cael ei storio am hanner blwyddyn.\n999999999 http://schema.org/InStock USD 2020-12-31 https://www.textileauxiliaries.com.tw/cy/pu-resin.html\nI ddod o hyd a siopa gorau Resin PU, mae angen i chi wybod am y safon uchaf o Resin PU gwneuthurwr, cyflenwr, dosbarthwr cyfanwerthwr ac o ffatri


Tair wythnos i fynd tan y gemau holl bwysig yn erbyn Belarws a Gwlad Belg, sut hwyl a gafodd y Cymry i’w clybiau’r penwythnos hwn?\nParhau y mae dechrau braidd yn siomedig Leeds i’r tymor yn dilyn gêm gyfartal gôl yr un yn erbyn Wolves ddydd Sadwrn. Chwaraeodd Dan James y gêm gyfan ac wedi hanner cyntaf gwael iawn, fe wnaeth Tyler Roberts, ymysg eraill, newid pethau oddi ar y fainc yn yr ail hanner.\nAr y fainc yr oedd Wayne Hennessey wrth i Burnley gael gêm gyfartal yn Southampton ac er i Connor Roberts fod ar y fainc i’w glwb newydd yr wythnos diwethaf, nid oedd yn y garfan ar gyfer y gêm ddiweddaraf ac ymddengys nad yw’r rheolwr, Sean Dyche, wedi ei argyhoeddi’n llwyr fod cefnwr Cymru’n holliach.\nAr ôl chwarae’r 90 munud yn yr Iseldiroedd ganol wythnos yn y golled yn erbyn Vitesse, dychwelyd i fainc Tottenham a wnaeth Joe Rodon a Ben Davies ar gyfer y gêm gynghrair yn erbyn West Ham ddydd Sul.\nAr ar y fainc yr oedd Fin Stevens a Danny Ward yn y gêm rhwng Brentford a Chaerlŷr hefyd ac nid oedd Neco Williams yn y garfan wrth i Lerpwl roi crasfa i Man U yn Old Trafford, er iddo gael munud neu ddau yn erbyn Atletico Madrid ganol wythnos.\nColled gartref o ddwy gôl i ddim yn erbyn Middlesbrough ddydd Sadwrn a oedd yr hoelen olaf yn arch Mick McCarthy fel rheolwr Caerdydd. Newyddion y bydd y mwyafrif o gefnogwyr Caerdydd yn ei groesawu mae’n siŵr ond newyddion gwael i Gymru o bosib. Yr hyn sydd wedi nodweddu misoedd olaf McCarthy wrth y llyw yw’r niferoedd o gyfleoedd y mae wedi eu rhoi i’r Cymry ifanc yn y garfan.\nDechreuodd Mark Harris a Rubin Colwill gêm olaf y rheolwr ac roedd munudau oddi ar y fainc i Isaak Davies. Chwaraeodd y profiadol Kieffer Moore a Will Vaulks hefyd. Eilydd heb ei ddefnyddio a oedd Kieron Evans ond cafodd yntau ugain munud yn Fulham ganol wythnos. Dechreuodd Sam Bowen y gêm honno yn Craven Cottage hefyd ond nid oedd yn y garfan ar gyfer ymweliad Boro.\nRoedd hi’n wythnos well i Abertawe, er iddi orffen gyda cholled ym Mirmingham ddydd Sadwrn. Daeth honno yn dilyn buddugoliaethau da yn erbyn Caerdydd a West Brom. Dechreuodd Ben Cabango yn erbyn y Baggies ganol wythnos ond roedd yn ôl ar y fainc ar gyfer y daith i St Andrew’s. Cafodd Cymro arall ychydig o funudau serch hynny wrth i Liam Cullen ddod ar y fainc.\nTom Bradshaw a oedd seren y penwythnos o safbwynt y Cymry, yn sgorio’r ddwy gôl ym muddugoliaeth Millwall o ddwy i un yn erbyn Stoke. Wedi i’w dîm fynd ar ei hôl hi yn yr hanner cyntaf fe sgoriodd y dyn o Dywyn ddwywaith mewn deg munud yn gynnar yn y ail gyfnod, a hynny ar ei ganfed ymddangosiad dros y clwb. Roedd James Chester a Joe Allen yn nhîm Stoke ond ildiodd Adam Davies ei le rhwng y pyst i Josef Bursik.\nAppearance number 💯 for #Millwall…\n🗣 Hear @tombradshaw92 reflect on a special day! pic.twitter.com/4R5az9feT0\n— Millwall FC (@MillwallFC) October 24, 2021\nMae Bournemouth bellach yn glir ar frig y Bencampwriaeth ar ôl curo Huddersfield o dair gôl i ddim. Ar y fainc yr oedd Chris Mepham i’r Cherries ond dechreuodd Sorba Thomas y gêm i’r Terriers.\nMae Luton Nathan Jones i fyny i’r pumed safle wrth i’w rhediad da hwy barhau gyda buddugoliaeth o gôl i ddim yn erbyn Hull. Amddiffyn cadarn sydd wedi bod yn sail i’r rhediad hwnnw a dechreuodd Tom Lockyer fel un o dri yn y cefn unwaith eto. Nid oedd Matthew Smith yng ngharfan y gwrthwynebwyr.\nColli o ddwy gôl i ddim a fu hanes Andrew Hughes gyda Preston yn Blackpool. Nid oedd Ched Evans yng ngharfan Preston ac mae Chris Maxwell yn parhau i fod yn absennol i Blackpool oherwydd anaf.\nMae Derby’n aros ar waelod y tabl er gwaethaf pwynt parchus iawn oddi cartref yn Coventry. Cadwodd Tom Lawrence ei le yn y tîm ar ôl creu un a sgorio un yn erbyn Luton ganol wythnos.\nRoedd 90 munud i Dave Cornell yn y gôl i Peterborough wrth iddynt guro QPR o ddwy gôl i un ond nid oedd Andy King yng ngharfan Bristol City wedi iddo ddioddef anaf yn erbyn Bournemouth y penwythnos diwethaf.\nNid oedd y cefnwyr chwith, Ben Williams a Rhys Norrington-Davies, yng ngharfannau Barnsley a Sheffield United yn y gêm gynnar ddydd Sul.\nDechreuodd Brennan Johnson i Nottingham Forest wrth iddynt groesawu Fulham i’r City Ground. Buddugoliaeth gyfforddus i’r ymwelwyr a oedd hi, gyda Harry Wislon yn creu’r drydedd o’u pedair gôl.\nTîm James Wilson a Luke Jephcott, Plymouth, sydd ar frig yr Adran Gyntaf yn dilyn gêm gyfartal gôl yr un yn Morecambe ddydd Sadwrn. Chwaraeodd yr amddiffynnwr y gêm gyfan a chafodd y blaenwr 72 munud.\nWycombe sydd yn ail ar ôl trechu Crewe o ddwy gôl i un. Joe Jacobson a greodd gôl gyntaf ei dîm ac fe chwaraeodd Sam Vokes ran helaeth o’r gêm hefyd. Ar y fainc yr oedd Adam Przybek.\nCurodd Wigan Wimbledon o ddwy gôl i ddim i godi i’r trydydd safle gyda Gwion Edwards yn chwarae’r chwarter awr olaf.\nChwaraeodd pedwar Cymro yng ngêm gyfartal ddwy gôl y un Bolton yn erbyn Gillingham. Dechreuodd Lloyd Isgrove, Jordan Williams a Josh Sheehan a dychwelodd Declan John i’r tîm yn dilyn anaf gan greu gôl hwyr Kieran Lee a achubodd bwynt i’w dîm.\nDwy gôl yr un a oedd hi wrth i Portsmouth ymweld ag Accrington hefyd. Dechreuodd Joe Morrell i Pompey ac roedd deuddeg munud oddi ar y fainc i Louis Thompson. Eilydd heb ei ddefnyddio a oedd Kieran Freeman.\nChwaraeodd Lee Evans 90 munud ym muddugoliaeth Ipswich o ddwy gôl i un yn erbyn Fleetwood ac roedd hanner awr oddi ar y fainc i Wes Burns yn erbyn ei gyn glwb.\nAdam Matthews a ddechreuodd fecefnwr de i Chralton yn Sunderland, ar draul Chris Gunter. Siawns y bydd yn cadw’i le hefyd wedi i’r tîm sydd yn straffaglu tua gwaelod y tabl sicrhau buddugoliaeth dda o gôl i ddim.\nChwaraeodd Regan Poole yng ngêm gyfartal Lincoln yn erbyn Sheffield Wednesday a chafodd Chris Norton funudau oddi ar y fainc wrth i Cheltenham golli yn Doncaster.\nYn yr Ail Adran, fe ddechreuodd Jonny Williams i Swindon yn erbyn Bradford ar ôl creu argraff oddi ar y fainc yr wythnos ddiwethaf. Di fflach a oedd Joniesta a’i dîm yr wythnos hon serch hynny, yn cael ei eilyddio toc wedi’r awr mewn colled o dair gôl i un.\nCododd Hearts i frig Uwch Gynghrair yr Alban dros nos gyda gêm gyfartal gôl yr un yn erbyn Dundee ddydd Sadwrn. Dechreuodd Ben Woodburn i’r tîm o Gaeredin cyn cael ei eilyddio ar yr egwyl.\nTîm arall sydd yn gwneud yn dda yw Dundee United, maent yn drydydd yn y tabl ar ôl trechu Motherwell o ddwy gôl i un, gyda Dylan Levitt yn chwarae’r gêm gyfan.\nRoedd buddugoliaeth o gôl i ddim i Ryan Hedges a Marley Watkins gydag Aberdeen yn erbyn Hibs, ond nid oes golwg o Christian Doidge yng ngharfan Hibs o hyd oherwydd anaf.\nNi fydd Daniel Barden yng ngharfan Livingston am sbel, cyhoeddwyd yr wythnos hon fod gôl-geidwad dan 21 Cymru sydd ar fenthyg yn yr Alban o Norwich wedi cael diagnosis o ganser y ceilliau. Cafodd Livingston fuddugoliaeth o dair gôl i ddwy yn erbyn Ross County ddydd Sadwrn, gydag Alex Samuel yn chwarae’r ugain munud olaf i’r gwrthwynebwyr.\nYm Mhencampwriaeth yr Alban, mae Dunfermline yn parhau i fod ar waelod y tabl yn dilyn gêm gyfartal yn erbyn Partick Thistle. Gôl yr un a oedd hi gydag Owain Fôn Williams rhwng y pyst i’r Pars.\nYng Ngwlad Belg, roedd pwynt prin i Cercle Brugge yn erbyn Standard Liege. Chwaraeodd Rabbi Matondo y gêm gyfan fwy neu lai wrth iddi orffen yn gôl yr un.\nMae St. Pauli yn aros ar frig y 2.Bundesliga ar ôl trechu Hansa Rostock ddydd Sul. 4-0 y sgôr terfynol gyda James Lawrence yn chwarae’r chwarter awr olaf ar ôl dechrau ar y fainc.\nMae Ethan Ampadu yn chwarae’n rheolaidd yng nghanol cae Venezia ar hyn o bryd. Chwaraeodd mewn buddugoliaeth gartref dda yn erbyn Fiorentina nos Lun ac roedd yn y tîm eto ddydd Sadwrn ar gyfer y daith i Sassuolo. Dechreuodd pethau’n dda gyda’r Cymro yn dechrau’r symudiad a arweiniodd at y gôl agoriadol i’w dîm ond yn ôl y daeth Sassuolo i’w hennill hi o dair gôl i un yn y diwedd.\nTaith Juventus i Milan i wynebu Inter yw’r gêm hwyr yn Serie A nos Sul. Mae Aaron Ramsey’n debygol o ddechrau ar y fainc, fel y gwnaeth yn erbyn Zenit yng Nghynghrair y Pencampwyr ganol wythnos.\n“Taflu’r dis” fydd yr Adar Gleision wrth benodi rheolwr newydd\nTim Hartley yn ymateb i gyfnod cythryblus arall yn hanes Clwb Pêl-droed Caerdydd yn dilyn y newyddion fod y rheolwr Mick McCarthy wedi gadael\ngan Alun Rhys Chivers, 25 Hydref 2021


BBC - Radio Cymru - Blog - : Pigion Radio Cymru i ddysgwyr: 25 Hydref 2012\nPigion Radio Cymru i ddysgwyr: 25 Hydref 2012\nPigion | 09:46, Dydd Iau, 25 Hydref 2012\nNia Roberts - Huw Ynyr Evans\nysgoloriaeth - scholarship\nunawd - solo\ngair o gyngor - a word of advice\nbraint - a privilege\ncefndir - backgrund\ners yn ddim o beth - since I was little\ndylanwadau pennaf - main influences\ncerdd dant - traditional form of singing\n"...gyda Nia Roberts yn siarad efo bachgen ifanc oedd newydd ennill pedair mil o bunnau. Na, nid ennill y loteri wnaeth Huw Ynyr Evans, ond ennill ysgoloriaeth Bryn Terfel. Fo gafodd ei ddewis ar ôl cymryd rhan mewn cyngerdd arbennig efo enillwyr eraill cystadlaethau unawd Eisteddfod yr Urdd Eryri. Mi roedd Mr Terfel ei hun yno i'w weld ac i roi ychydig o 'dips' iddo fo. Sut deimlad ydy bod yn enwog tybed? Dyna lle dechreuodd ei sgwrs efo Nia.. "\nDyddiadurion - arddangosfa\ndyddiaduron - diaries\ncofnodi - to record\nperthnasol - relevant\nsbio - edrych\ntrefniadau priodas - wedding arrangements\ngwahoddiadau - invitations\n"Llongyfarchiadau mawr i Huw Ynyr Evans ynde? Rwan ta, dach chi'n cadw dydddiadur? Sut 'sach chi'n teimlo tasai pawb yn cael ei weld o? Neu falle mai'r cwestiwn diddorol ydy, pa mor onest fasech chi mewn sefyllfa o'r fath? Mi gafodd Rachel Garsaid sgwrs ddydd Sul efo nifer o bobl sydd yn cadw dyddiaduron am flwyddyn ac wedyn yn eu dangos nhw mewn arddangosfa gyhoeddus. Dyma hi'n siarad efo Nia, Mari a Fflur.... "\nDei Tomos - Senghenydd\ntrychineb pwll glo - coal mine tragedy\nbywydau - lives\ntîm achub - rescue team\nstori genedlaethol - national story\ncrafu ar y wyneb - scratch the surface\nmam-gu - nain\ntywys - to guide\ny taniad - the explosion\nôl-nodyn - post-script\nllinellau moel (idiom) - stark lines\n"…llawysgrifen fasai'r broblem leia i lawer o bobl tasai eu dyddiaduron nhw'n cael eu gweld gan bawb, dw i'n siwr! Mae dyddiaduron yn medru bod yn gofnod da o hanes - cyfle i roi darlun personol am ryw ddigwyddiad neu'i gilydd. Mae Myrddin ap Dafydd wedi ysgrifennu llyfr i gofio am y ddamwain ofnadwy ddigwyddodd yn Senghenydd naw deg naw o flynyddoedd yn ôl. Bu farw pedwar cant pedwar deg o bobl yn y ddamwain. Ond doedd gan Myrddin ddim dyddiadur i roi darlun personol o'r drychineb - dim ond cerdyn post... "\nFflamau - Drama newydd\nyn gorff - corpse\ncadair olwyn - wheel chair\natgoffa - to remind\nachosi trafferth - to cause problems\nmor falch - so glad chithau - you also casau - to hate gwallgo - insane diniwed - innocent\nTrychineb bersonol oedd testun drama newydd glywyd ar Radio Cymru ddydd Sul. 'Fflamau' oedd enw'r ddrama dditectif gafodd ei hysgrifennu gan John Ogwen. Y plot ydy bod Gwenno wedi marw, a dyw ei phartner hi, Tom, ddim yn deallt pam na sut. Dyma i chi flas o'r ddrama gyda Tom, sy'n cael ei chwarae gan Emlyn Gomer, yn siarad efo Meri, mam Gwenno, sy'n cael ei chwarae gan Betsan Llwyd.\nSesiwn Fach - Burum\nalawon gwerin - folk tunes bodoli - to exist gwledd o gerddoriaeth - a feast of music perthnasol - relevant emynydd - hymnist anogaeth - encouragement darlithydd - lecturer cyfuniad unigryw - an unique combination tanddaearol - underground y byrfyfyrio - the improvisation\n"Roedd ail ran y ddrama'n cael ei darlledu nos Sul a nos Fawrth diwetha. Os oeddech chi'n licio'r blas bach yna, pam na wnewch chi wrando eto ar y ddrama drwy fynd i wefan Radio Cymru ar http://www.bbc.co.uk/radiocymru/ Dau frawd oedd yn cadw cwmni i Idris Morris Jones ar Sesiwn Fach ddydd Sul diwetha. Mae Tomos Williams a’i frawd mawr Daniel yn rhan o fand gwerin a jazz o'r enw Burum. Pam canu gwerin a jazz efo'i gilydd? Dyna un o'r cwestiynau ofynnodd Idris i'r brodyr. "\nIola Wyn - Mari Gwilym\nsilff ben tân - mantlepiece\ndraenog - hedgehog\naddurn - ornament\ncynhenid - indiginous\nhy(f) - bold\ndadl - argument\ncerflun pren - wooden statue prin dach chi'n gweld… - rarely do you see… cannwyll - candle crochenwaith Cymreig - Welsh pottery\n"Idris Morris Jones yn holi dau frawd yn fan'na a chwarae teg iddo fo, doedd o ddim yn rhy fusneslyd nagoedd? Ddim fel Iola Wyn, sydd wrth ei bodd yn amlwg yn gofyn i bobl be sy ganddyn nhw ar eu silff ben tân. Dydd Iau diwetha tro Mari Gwilym oedd hi i gael ei holi. Cwestiwn cynta Iola iddi hi oedd ‘Oes gyda chi rhyw anifeiliaid ar y silff ben tan?’ Ddim rhai byw gobeithio... "


Safeguarding - Wrexham Glyndwr University\nRydych chi yma: Hafan > Cyrsiau Byr > Safeguarding\nCydweithio i Ddiogelu'ch Hun a Phobl Eraill\nDatblygwyd y cwrs hwn i godi ymwybyddiaeth broffesiynol o weithio gydag oedolion a phobl ifanc sy'n agored i niwed, gan gynnwys materion diogelu a gweithio aml-asiantaethol.\nMae'r cwrs hwn yn cael ei gyflwyno drwy gyfuniad o'n timau Gwaith Cymdeithasol, Gofal Cymdeithasol a Gwaith Ieuenctid ac mae'n addas ar gyfer yr unigolion hynny nad ydynt o reidrwydd yn gorfod ymgymryd â'r hyfforddiant rheoleiddiol ond sydd ag angen i feddu ar ymwybyddiaeth o ddiogelu a gweithio amlasiantaethol mewn perthynas â diogelu a gofynion polisi/cyfreithiol eraill – yn y bôn unrhyw un sy'n dod i gysylltiad â phobl ifanc, oedolion sy'n agored i niwed waeth beth fo'u rôl.\nDadansoddi datblygiad ymennydd y glasoed a sut mae hyn yn effeithio ar ymddygiad cymryd risg a gwydnwch\nArchwilio'r cysyniad o ddiogelu a rôl y gweithiwr proffesiynol wrth ddiogelu eu hunain a phobl eraill\nGwerthuso'r sgiliau a'r ffactorau allweddol sy'n gysylltiedig â gwaith aml-asiantaethol effeithiol\nDatblygiad a phontio'r glasoed a sut y gallai hyn ddylanwadu ar ymddygiad y glasoed o ranymddygiadau cymryd risg a gwytnwch.\nBydd y modiwl hefyd yn archwilio'r cysyniad o ddiogelu a sut mae hyn yn ymwneud ag amddiffyn plant.\nBydd hyn yn cael ei archwilio o ran y cyd-destun gwleidyddol a pholisi cyfredol, gan edrych ar rôl y gweithwyr proffesiynol, y sefydliadau a'r Wladwriaeth.\nBydd sesiynau hefyd yn edrych ar y materion a wynebir gan grwpiau penodol o bobl ifanc ac aelodau'r gymuned megis: Pobl ifanc mewn gofal ac ymadawyr gofal, Oedolion â phroblemau iechyd meddwl, Troseddwyr, Gofalwyr, Pobl sy'n ymwneud â chamddefnyddio sylweddau, ceiswyr lloches ac ati\nYna bydd y modiwl yn archwilio cysyniadau gweithio amlasiantaethol a gweithio mewn partneriaeth; gan archwilio sut y gall hyn weithio i ddiogelu plant a phobl ifanc, ond hefyd yr\nEffaith y mae hyn yn ei chael ar hunaniaeth broffesiynol yr unigolyn a'r angen i sicrhau bod ymarfer yn wrth-ormesol.\nYn unol â chanllawiau ardystio proffesiynol bydd angen i fyfyrwyr fynychu o leiaf 80% o'r sesiynau a addysgir.\nCyflwyniad Poster Grwp yn dadansoddi datblygiad ymennydd glasoed a sut mae hyn yn effeithio ar ymddygiad cymryd risg a gwytnwch\nAstudiaeth achos sy'n trafod cysyniad diogelu a rôl y gweithiwr proffesiynol wrth ddiogelu ei hun ac eraill; gan werthuso'r medrau allweddol a'r ffactorau sy'n gysylltiedig â gweithio aml-asiantaethol effeithiol\n14 Gor 2020 10am-12pm cyflwyniadau asesu\nI archebu lle, ewch i'r siop ar-lein.


Hafan > Newyddion > Iechyd a gofal cymdeithasol > 2011 > Cyflwyno Cynllun Sgorio Hylendid Bwyd Gorfodol Newyddion\nMae Llywodraeth Cymru wedi amlinellu ei bwriad i gyflwyno cyfraith newydd sy’n gorfodi busnesau bwyd fel bwytai, siopau tecawê ac archfarchnadoedd i arddangos sgôr hylendid ar eu safle.\nDydd Mercher 14 Rhagfyr 2011\nO dan y cynllun, bydd busnesau’n cael sgôr rhwng 0 a 5. Mae 0 yn golygu bod angen gwella ar frys a 5 yn golygu bod y safonau hylendid yn dda iawn.\nBydd yn cyhoeddi cynigion ar gyfer Bil drafft er mwyn cynnal ymgynghoriad arnynt. Nod y Bil yw rhoi mwy o wybodaeth i’r cyhoedd am safleoedd lle maen nhw’n bwyta neu’n prynu bwyd, a chodi safonau hylendid busnesau. Bydd hynny’n helpu i ddiogelu iechyd pobl trwy leihau nifer yr achosion o glefydau sy’n cael eu cario mewn bwyd.\nYmwelodd y Gweinidog Iechyd a Gwasanaethau Cymdeithasol, Lesley Griffiths, â’r Habit Tea Room yn Llandudno i lansio’r ymgynghoriad.\nMae cyflwyno cynllun sgorio hylendid bwyd gorfodol yn un o ymrwymiadau Llywodraeth Cymru yn ei Rhaglen Lywodraethu, a hwn fydd y cynllun gorfodol cyntaf ym Mhrydain.\nBydd yn sgôr yn seiliedig ar feini prawf sy’n cynnwys safonau trafod bwyd - fel sut mae’r bwyd yn cael ei baratoi, ei goginio, ei oeri a’i gadw - a chyflwr y safle. Bydd yn rhaid i fusnesau arddangos eu sgôr mewn man amlwg, fel ar ddrws y fynedfa, neu byddan nhw’n wynebu cael dirwy. Cyhoeddir y sgoriau ar-lein.\nYn ôl arolwg a gynhaliwyd ym mis Hydref 2011 gan Lais Defnyddwyr Cymru, mae 94% o bobl Cymru yn credu y dylid gorfodi busnesau bwyd i arddangos eu sgôr hylendid.\nMae’r Athro Hugh Pennington, a gadeiriodd yr ymchwiliad cyhoeddus i’r achos o E.coli a ddigwyddodd yn 2005 yng Nghymru, yn cefnogi cynllun gorfodol. Yr achos hwn o E.coli oedd yr achos mwyaf ond un i ddigwydd erioed ym Mhrydain, gydag un yn marw, a 150 o achosion eraill a oedd wedi arwain at 31 o dderbyniadau i’r ysbyty ac effeithiau hirdymor ar iechyd nifer o blant.\nBydd tua 30,000 o fusnesau yng Nghymru yn cael eu cynnwys yn y Cynllun. Ar hyn o bryd, mae mwy na 13,500 wedi cael sgôr o dan gynllun gwirfoddol yr Asiantaeth Safonau Bwyd – er mai dim ond un o bob tri ohonynt sy’n arddangos eu sgôr.\n“Mae hylendid bwyd yn hollbwysig er mwyn diogelu iechyd y cyhoedd, a bydd y cynllun hwn yn gwella safonau gan ddod â manteision i’r cwsmeriaid ac i’r busnes.\n“Bydd y cynllun yn helpu’r cyhoedd i benderfynu ble i fwyta neu siopa am fwyd.\n“Bydd gorfodi busnesau bwyd i arddangos sgoriau hylendid hefyd o fantais i’r busnes ei hunan. Mae safonau hylendid bwyd da yn arwain at sgôr dda, ac mae hynny’n dda i’r busnes.\n“Trwy orfodi busnesau i arddangos eu sgôr, byddan nhw’n cael eu hannog i wella eu harferion a chodi eu safonau. Mae’r Athro Hugh Pennington, a gadeiriodd yr ymchwiliad cyhoeddus i’r achos o E.coli a ddigwyddodd yn 2005, yn cefnogi cynllun o’r fath gan ei fod yn ffordd gymharol rad o gyflwyno gwelliannau sylweddol i ddiogelwch bwyd.\n“Eisoes mae’r gyfraith bwyd yn gofyn i fusnesau bwyd gadw at reoliadau hylendid. Ond, ar hyn o bryd, nid yw’n gofyn i fusnesau arddangos eu sgôr ac nid yw’r rheini sy’n cael sgôr isel yn ei harddangos. “Fodd bynnag, mae llawer o fusnesau eisoes yn rhan o’r cynllun gwirfoddol presennol. Felly, rydyn ni’n awyddus i weithio’n agos â busnesau i sicrhau bod y cynllun gorfodol yn cael ei gyflwyno mor ddidrafferth â phosibl.”\nDisgwylir na fydd y cynllun gorfodol ar waith cyn 2014, gyda’r ddeddfwriaeth yn cael ei phasio cyn hynny fel y bydd digon o amser i fusnesau ymbaratoi.\nFel sy’n digwydd gyda’r cynllun gwirfoddol presennol, bydd mynychder yr arolygiadau’n cael ei seilio ar asesiad o’r risg i’r defnyddiwr, er enghraifft y math o fusnes bwyd, natur y bwyd a maint y busnes.\nCaiff busnesau wneud cais am arolygiad ailsgorio, a byddan nhw hefyd yn cael apelio yn erbyn eu sgôr os ydyn nhw’n meddwl ei bod yn annheg. O dan y ddeddfwriaeth, byddai hysbysiadau cosb benodedig o £200 yn cael eu cyflwyno ar gyfer tramgwyddau fel peidio ag arddangos sgôr, gyda disgownt os bydd busnes yn talu’n gynnar. Hefyd, byddai pwerau i erlyn busnesau. £1000 fyddai uchafswm y ddirwy.\nBydd cymorth ar gael i helpu busnesau i wella’u sgoriau. Bydd yr Asiantaeth Safonau Bwyd yn parhau i sicrhau bod arian ar gael i awdurdodau lleol Cymru allu ymweld â busnesau bwyd i’w cynghori ar sut i wella eu sgôr hylendid.


Llyfrgell Owen Phrasebank - ramadeg\nYmlaen wedyn at yr Ysgol Ramadeg.\nOnd gwelodd ei dad yn dda yn y diwedd anfon y ddau i Ysgol Ramadeg Hendy-gwyn.\nDoedden nhw ddim mo'yn mynd i'r ysgol ramadeg.\nDoes gen i ddim rhagor i'w ddweud yn dechnegol am ramadeg.\nClywed rhai enwogion hen Ysgol Ramadeg (Cyfun wedi hynny) Dyffryn Aman yn cael eu rhestru ar Radio Cymru ddechrau'r wythnos, wnaeth i mi feddwl.\nGwyddys iddo fod mewn ysgol ramadeg a bod ei deulu yn ôl pob golwg yn rhai o uchelwyr y sir.


YR YMCHWIL AM WYBODAETH\nHelpu myfyrwyr i ystyried y gwahaniaeth rhwng gwybodaeth, gwirionedd a doethineb, wrth i Wikipedia ddathlu ei 10fed pen-blwydd.\nGliniadur a thaflunydd yn dangos tudalen gartref Wikipedia: www.wikipedia.org.\nGofynnwch i’r myfyrwyr ddisgrifio ystyr y gair ‘gwybodaeth’ a chofnodi eu hatebion ar siart fflip. Ar dudalen arall, gallech wneud yr un ymarfer gyda’r gair ‘doethineb’.\nDychmygwch fyd lle gallai pob unigolyn gyfrannu’n rhwydd at gronfa gwybodaeth yr holl ddynoliaeth. Dyna’r nod y tu ôl i ddatblygiad un o’r gwefannau mwyaf poblogaidd ar y rhyngrwyd heddiw. Allwch chi ddyfalu pa wefan yw honno?\nDdeg mlynedd yn ôl ar 15 Ionawr 2001, cafodd Wikipedia, y gwyddoniadur cydweithredol ar-lein, ei lansio’n swyddogol. Gwyddoniadur am ddim yw Wikipedia, ac mae’n cynnwys tua 30,000 o erthyglau Cymraeg, dros 3.5 miliwn o rai Saesneg ac mae Wikipedias eraill yn cael eu datblygu mewn mwy na 125 iaith. Dyma un o’r pum gwefan sy’n cael y mwyaf o ymweliadau drwy’r byd i gyd. Ers sefydlu Wikipedia yn Ionawr 2001, mae twf y wefan wedi bod yn syfrdanol. O gyfuno holl ieithoedd Wikipedia, mae mwy na 16,100,000 erthygl ar y wefan. Gellir golygu bron y cyfan o’i erthyglau gan unrhyw un sydd â mynediad i’r safle.\nMae’r enw ‘Wikipedia’ yn dod o ddau air: ‘wiki’ (technoleg ar gyfer creu gwefannau cydweithredol, yn deillio o air Hawaiaidd sy’n golygu ‘sydyn’) ac ‘encyclopedia’. Oherwydd bod gan y wefan faint disg diderfyn, bron â bod, gall gynnwys llawer mwy o bynciau na’r hyn y gellir ei gynnwys mewn unrhyw wyddoniadur confensiynol wedi’i argraffu.\nSefydlwyd Wikipedia gan Jimmy Wales, entrepreneur y rhyngrwyd o Unol Daleithiau America. Yn 1999, cafodd Jimmy Wales syniad am wyddoniadur y gellid ei ddosbarthu’n rhwydd, a sefydlodd Nupedia. Huriodd yr athronydd Larry Sanger fel prif olygydd a phenododd ddau raglennydd i ysgrifennu meddalwedd ar ei gyfer. Methodd Nupedia, ond ar ôl dwy flynedd o weithio gyda chysyniad Nupedia, agorodd yr un tîm Wikipedia i helpu’r gwaith o sianelu cynnwys i mewn i Nupedia. Daeth Wikipedia yn llwyddiant ar unwaith, ond nid yn y ffordd roedden nhw wedi ei ddisgwyl, a chaewyd Nupedia. Yn 2003, sefydlodd Jimmy Wales sefydliad o’r enw Wikimedia Foundation, sefydliad nid er elw, i gefnogi Wikipedia a’i chwaer brosiectau. Ei fwriad yw rhoi’r grym i bobl o gwmpas y byd, a’u hymgysylltu, i gasglu a datblygu cynnwys addysgol dan drwydded ddi-dâl neu’n eiddo cyhoeddus, a’i ledaenu’n effeithiol a thrwy’r byd i gyd - ‘to empower and engage people around the world to collect and develop educational content under a free license or in the public domain, and to disseminate it effectively and globally.’\nGallu unrhyw un gyfrannu gwybodaeth at Wikipedia, ac mae cannoedd ar filoedd o wirfoddolwyr yn cyfrannu cynnwys ato o bob rhan o’r byd. Mae hyn yn cael ei weld gan nifer fel ei brif gryfder, ond mae eraill yn ei weld fel ei brif wendid. Mae gwybodaeth yn ddemocrataidd. A yw hynny’n golygu fod unrhyw un, waeth bynnag beth yw lefel eu cymhwysedd mewn maes penodol, yn cael ymuno yn y gwaith? Ar Wikipedia, mae cyfraniad pawb yn gydradd. Pan wneir newidiadau i erthygl, maen nhw ar gael ar unwaith i unrhyw un ar y we, cyn cael eu golygu mewn unrhyw fodd, pa un ai a ydyn nhw’n cynnwys gwall, yn gamarweiniol, neu hyd yn oed yn nonsens llwyr. Mae’r wefan wedi ei sefydlu ar gonsensws; er hynny, mae’r rhai sy’n feirniadol ohoni yn dweud nad yw hynny’n arwain at frasamcan gwell o’r gwirionedd.\nMae angen i wybodaeth gael ei wirio cyn iddo fod o unrhyw werth gwirioneddol i ni. Mae gwirio’n dangos a yw gwybodaeth yn wir neu’n anwir, yn ddiduedd neu’n dangos tuedd. Os yw’r wybodaeth yn wir, mae’n ddibynadwy ac mae modd ymddiried ynddi; os yw’n anwir, mae’n annibynadwy ac yn ddiwerth. Tra bod nifer o erthyglau rhagorol, cytbwys neu ‘ddiduedd’, wedi cael eu hymchwilio’n dda, o bryd i’w gilydd bydd erthyglau gwael, camarweiniol, sy’n dangos tuedd, a hyd yn oed yn fwriadol anwir, yn cael eu llwytho i fyny, gan wneud Wikipedia yn ffynhonnell gyfeirio annibynadwy a gwallus mewn rhai achosion. Mae Wikipedia yn tueddu i adael i olygyddion blismona a chywiro camgymeriadau sy’n digwydd drostyn nhw eu hunain. Er hynny, mae gwaith gan ysgolheigion wedi dangos nad yw’r erthyglau sy’n cael eu ‘fandaleiddio’ yn para’n hir, ac o’i gymharu â chronfa gyfeirio enwog yr Encyclopaedia Britannica, daeth deunydd Wikipedia yn agos ato o ran lefel ei gywirdeb.\nA yw hi’n iawn i gyfranwyr hawlio gwybodaeth nad ydyn nhw’n ei meddu, ac nad ydyn nhw erioed wedi gweithio tuag ati? A yw Wikipedia yn arwain at ormod o amaturiaid yn cael gormod o rym i berswadio pobl fod ganddyn nhw wybodaeth o ddifrif am bwnc penodol?\nMae myfyrwyr ysgolion a phrifysgolion yn aml yn cyfeirio at erthyglau Wikipedia fel dewis arall ar gyfer eu hesboniadau eu hunain ar gysyniadau neu ddisgrifiadau o ddigwyddiadau. A yw Wikipedia yn arwain at lên-ladrad (twyllo) a gwrth-ddeallusrwydd? Beth yw eich barn chi?\n… oherwydd bydd doethineb yn dod i’th feddwl, a deall yn rhoi pleser i ti. (Diarhebion 2.10)\n(1 Corinthiaid 13.2)\nBeth yw gwybodaeth, a sut mae hynny’n wahanol i ‘ddoethineb’?\nArglwydd, diolch am adnoddau fel Wikipedia.\nHelpa ni i ddefnyddio adnoddau o’r fath yn ddoeth a chyfrifol.\nDduw’r gwirionedd, helpa ni nid yn unig i ddod yn fwy gwybodus\nond yn fwy doeth, fel y gallwn fyw’n ddoethach,\ngan wybod am dy gariad at eraill, a dangos y cariad hwnnw.


Sgwrsio Cobar. Sgwrsio am ddim gyda dieithryn ar hap yn syth o Cobar.\nCroeso i Chatroulette CobarCyswllt i berson aleatory unrhyw le yn y byd. Gyda Chatroulette Cobar gallwch ddewis rhwng yr opsiynau canlynol:- Sgwrs am ddim gyda phob math o bobl o Cobar. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Cobar:


Cwestiynau rheolaidd a ofynnir am gofebau | Brecon Beacons National Park Authority\nCwestiwn: Alla i chwalu llwch yn y Parc Cenedlaethol?\nMae chwalu llwch mewn lleoliadau oedd yn golygu llawer i’ch anwyliaid pan oedden nhw’n fyw yn dod yn fwyfwy poblogaidd. Os ydych chi eisiau chwalu llwch yn y Parc Cenedlaethol, dylech wneud yn siŵr fod y lle rydych chi wedi’i ddewis yn agored i’r cyhoedd – er enghraifft, llwybr troed neu dir comin.\nDangoswch barch at ddefnyddwyr cefn gwlad eraill wrth i chi chwalu’r llwch, os gwelwch yn dda.\nCyn i chi benderfynu ble i wneud hyn, efallai y dylech feddwl sut y byddwch chi’n teimlo am hyn yn nes ymlaen. Os ydych chi’n meddwl y byddech chi neu deulu neu ffrindiau eraill eisiau mynd i’r safle a choffau’r person sydd wedi marw, yna dylech ddewis mynwent neu safle claddu glas i roi eich anwylyd i orwedd am y tro olaf, oherwydd fydd hi ddim yn bosib i chi adael cofadeiliau yn y wlad mewn safle agored.\nCwestiwn: A oes modd i mi goffau rhywun yn y Parc Cenedlaethol?\nByddai Awdurdod y Parc Cenedlaethol yn falch iawn o dderbyn rhoddion ariannol i hybu’i waith ond nid yw’n cynnig gwasanaeth i osod meinciau neu blaciau nac i blannu coed yn benodol er mwyn cofio am aelodau’r cyhoedd. Os ydych chi eisiau cael coffadwriaeth barhaol i’ch anwylyn, yn enwedig os ydych chi’n bwriadu ymweld â’r lle i adael blodau, byddai mynwent neu safle claddu glas yn fwy addas ar gyfer eich anghenion ar gyfer gorffwysfa derfynol.\nCwestiwn: Pa fath o gofeb allai fod yn addas yn y Parc Cenedlaethol?\nMae pobl wedi gofyn yn y gorffennol am blannu coeden i gofio neu ddarparu mainc goffadwriaethol mewn lle cyhoeddus ond does gennym ni mo’r adnoddau i gynnig y gwasanaeth hwn i’r cyhoedd a byddem ni’n argymell eich bod chi’n ystyried defnyddio un o’r Safleoedd Claddu Glas swyddogol ble mae gennych ddewis plannu coeden.\nGallech hefyd ystyried cyfrannu at gynnal a chadw llecyn hardd arbennig oedd yn hoff gan eich anwylyn, naill ai gyda’r Awdurdod neu drwy gefnogi elusen arbennig – er enghraifft mae Ymddiriedolaeth Bywyd Gwyllt Brycheiniog yn gofalu am sawl Gwarchodfa Natur yn y Parc Cenedlaethol ac mae’r Ymddiriedolaeth Genedlaethol yn berchen ar y Bannau Canol a mannau hard eraill.\nCwestiwn: Beth sy’n digwydd os dewch ar draws cofebau wedi’u gadael ar lwybrau?\nMae gan Awdurdod y Parc Cenedlaethol ddyletswydd i bawb sy’n ymweld â Pharc Cenedlaethol Bannau Brycheiniog, ynghyd â’r bobl sy’n byw yma. Bydd ein wardeniaid yn darganfod potiau plastig a arferai ddal llwch pobl ac weithiau gofadeiliau megis blodau mewn gorchudd plastig neu blaciau. Pan fydd ein wardeniaid yn dod o hyd i nwyddau o’r fath byddan nhw’n mynd â nhw i ffwrdd ac yn gadael neges i esbonio beth sydd wedi digwydd ac â phwy y dylech chi gysylltu os dymunwch hawlio’r eitemau yn ôl.\nBydd sefydliadau eraill hefyd yn tynnu cofebau i ffwrdd; bydd yr awdurdodau priffyrdd lleol fel arfer yn tynnu’r rhai a adawyd ar ochr y ffordd a bydd yr Ymddiriedolaeth Genedlaethol yn tynnu rhai a adawyd ar eu heiddo hwy i ffwrdd (mae hyn yn cynnwys Pen y Fan).\nI gael manylion cyswllt y cynghorau sirol neu fwrdeistref sirol, yr Ymddiriedolaeth Genedlaethol, a heddluoedd rhanbarthol, ewch i:


トップページ ＞ 言語 ＞ ウェールズ語 ＞ Gwerthuso gweledigaeth Ysbrydol (gweledigaeth ysbrydol ffortiwn-adrodd) yn cael ei daro hefyd drwy werthusiad e-bost?\narfarniad gweledigaeth ysbrydol mewn gwirionedd yn bosibl hefyd trwy e-bost. Wrth gwrs, mae gan ddibynnu ar allu'r seicig, ond hefyd mewn lleoliad o'r fath beth anghysbell fel gweledigaeth ysbrydol, seicig yn arfarnu bosibl, os yn bosibl hyd yn oed yn arddangos fideo ar eu meddwl. Os gall seicig braich yn dweud bod hyd yn oed gyda'r hits ddigon.\nFodd bynnag, gan nad yw llawer hefyd yn wybodaeth am yr ymgynghoriad o'i gymharu ag arfarniad wyneb-yn-wyneb, arfarnu post, i oes amheuaeth fod technoleg uwch, mae nifer pan ddaw i gefnogi seicig posibl yn dod gyfyngedig Mae'n wir.\nGyda llaw, achos e-bost barn arbenigol, gan nad oes llawer o wybodaeth am yr ymgynghoriad, a Efallai y gofynnir i chi enw a dyddiad geni.\nyn dda, oherwydd hynny weledigaeth ysbrydol yn weithred sy'n adlewyrchu'r ddelwedd yn yr ymennydd, y rhai sy'n dod i glywed enw a dyddiad geni, ond mae rhai pobl yn fy mod yn dwyllwr, ar gyfer gwerthuso yn well, mae'r gliriach y ddelwedd nid yw seicigion sy'n dod i glywed y dyddiad geni yn anghyffredin er i brosiect.\ngweledigaeth ysbrydol mae anwastadrwydd o ran ymddangosiad yn dibynnu ar gydnawsedd a tonfedd yr ymgynghoriad a seicigion, oherwydd ei bod yn amlwg achos anweledig, cyfuniad o ystadegol ffortiwn-adrodd o enw a dyddiad geni'r amser , adroddwyd hefyd yn dod athrawon ni gysylltu o wahanol onglau.\ny post gan y teilyngdod arfarnu weledigaeth ysbrydol\n? ond hefyd yn y cartref fod yn siarad naturiol yn ganiataol oherwydd ei fod yn\nbost y gall fod yn e-bost yn eu cyfleustra, yn achos arfarniad arfarnu a ff?n wyneb-yn-wyneb, yn achos athro poblogaidd, o flaen llaw neu amser aros yn hwy ei fod yn aml yn datrys nad yw'r achos nid gadwyd, ond gellir ymgynghori ar unrhyw adeg os yw'r e-bost, gallwch wneud cais am deimlo'n rhydd i werthuso weledigaeth ysbrydol. Yn achos arfarniad gweledigaeth ysbrydol yn\n? ymdawelu gellir eu rhoi at ei gilydd eich geiriau eich hun\nff?n ac wyneb-yn-wyneb, ond mae'n rhaid dweud wrth y seicig yng ngeiriau eu trafferthion eu hunain, fedrus cyfleu ei beth yw na all llawer o bobl. Ar y pryd i ofyn i'r weledigaeth gwirodydd, pobl Irasshaimasu yr ymgynghoriad yn llawer nad normal a'r meddwl yn feddyliol mewn sefyllfa boenus iawn. Er mwyn gallu cyfleu'r pryderon yn dda iawn, psychic ni all hefyd fod yr ateb priodol. Ac nid o reidrwydd seicig hyd yn oed ddod o angenrheidrwydd Kumito 'eich problemau.\ny pwynt hwnnw, os bydd yr arfarniad weledigaeth ysbrydol drwy e-bost, fel y gallwch araf dros gyfnod o amser rhoi at ei gilydd eu trafferth eu hunain, gallwch gael cyngor mwy penodol.\nArgymhellodd Vernis ff?n ffortiwn-adrodd os bydd gwerthusiad gweledigaeth ysbrydol drwy e-bost\nseicigion ni i'r arfarniad weledigaeth ysbrydol drwy e-bost wedi bod yn gyfyngedig, ond Vernis o fwy na 330 o bobl ffortiwn-teller wedi cofrestru, felly mae gennych seicig lawer hefyd, mae rhai hefyd yn dod adroddwyd gwerthuso gweledigaeth ysbrydol athro bosibl drwy e-bost.\nYn ogystal, cofrestru eu ffortiwn-teller ac athrawon o seicigion yn Vernis, bydd yn cael ei dim ond y person sydd wedi llwyddo yn y clyweliad, a dywedir ei fod yn is na'r gyfradd lwyddo o 3% o'r Vernis, ansawdd penodol yn dweud eu sicrhau Xiang.\nOs hoffech arfarniad gweledigaeth ysbrydol drwy e-bost, fe allech chi fwrw golwg ar y wefan swyddogol y Vernis.\nseicigion ni i'r arfarniad weledigaeth ysbrydol drwy e-bost, ond wedi bod yn gyfyngedig, wedi ymrestru 330 neu fwy o'r ffortiwn-teller yn y Vernis, felly mae gennych lawer hefyd seicig, gwirodydd hyd yn oed mewn rhai e-bost athro gwerthuso posibl gweledol yn Croeso.


Arweinwyr Trawsiwerydd - Newyddion - Prifysgol Caerdydd\nDros 90 munud, rhoddwyd llwyfan i'r myfyrwyr fynegi eu barn ar y materion\nCafodd myfyrwyr ar draws Prifysgol Caerdydd gyfle i ddweud eu dweud am ddyfodol perthynas y DU-UDA mewn trafodaeth ryngweithiol a arweiniwyd gan BritishAmerican Business mewn partneriaeth â Llysgennad yr Unol Daleithiau.\nCyflwynodd y digwyddiad, rhan o Raglen Arweinwyr Trawsiwerydd y Dyfodol, hanes cryno o berthynas y DU-UDA i fyfyrwyr ar draws Coleg y Celfyddydau, y Dyniaethau a’r Gwyddorau Cymdeithasol, cyn gofyn iddynt sut yr hoffent weld y berthynas yn datblygu yn yr 21ain ganrif.\nDros 90 munud, rhoddwyd llwyfan i'r myfyrwyr fynegi eu barn ar y materion sydd bwysicaf iddynt a sut y credant y gall perthynas y DU-UDA fod yn fwy perthnasol a hygyrch iddynt.\n“Gwnaeth lefel yr ymgysylltu argraff fawr; nid yn unig roedd y myfyrwyr yn cyflwyno atebion meddylgar, gwybodus, oedd yn ystyried materion byd-eang, ond roedden nhw'n awyddus i ddysgu mwy hefyd.”\nTheodore Bachrach Rheolwr Polisi a Materion y Llywodraeth ar ran BritishAmerican Business\n“Roedd hyn yn help i lunio trafodaeth sylweddol ar ddyfodol perthynas y DU-UDA. Roedd yr amrywiaeth o atebion a gawsom ni union yr hyn roedden ni wedi'i obeithio.”\nClywodd myfyrwyr hefyd am gyfleoedd sydd ar gael i ddinasyddion y DU astudio a gweithio yn yr Unol Daleithiau, gan gynnig ffordd i gyfranogwyr ehangu eu rhwydwaith a'u profiadau proffesiynol.\nDywedodd Kathryn Dainty, myfyriwr israddedig ail flwyddyn yn astudio BSc Rheoli Busnes (Rheoli Rhyngwladol): “Penderfynais fynd i ddigwyddiad y Rhaglen Arweinwyr Trawsiwerydd am fy mod am ddeall pam fod perthynas y DU-UDA mor bwysig mewn cyd-destun busnes byd-eang...”\n“Roedd yn ddiddorol clywed beth oedd pobl eraill yn fy ngrŵp cymheiriaid yn meddwl a sut roedd hynny'n wahanol i'r safbwynt rwyf i wedi'i ddatblygu drwy astudio Rheoli Rhyngwladol yn yr Ysgol Busnes.”\nKathryn Dainty BSc Rheoli Busnes (Rheoli Rhyngwladol)\nDywedodd Alex Hicks, Rheolwr Lleoliadau Ysgol Busnes Caerdydd: “Roedd ein myfyrwyr yn gwerthfawrogi cael digwyddiad mor ddifyr ac uchel ei broffil yn y brifysgol...”\n“Roedd yn braf eu gweld yn rhannu eu syniadau ar y materion rhyngwladol pwysig hyn.”\nCaiff pawb a fu'n rhan o'r digwyddiad eu cydnabod yn ffurfiol gan Lysgenhadaeth UDA fel cyfranogwyr yn y Rhaglen Arweinwyr Trawsiwerydd gyda chyfle i ymgeisio i rannu eu syniadau mewn derbyniad yn Llundain yn y flwyddyn newydd ym mhresenoldeb aelodau o'r Llywodraeth a'r gymuned fusnes.\nYchwanegodd Lauren Cataldo, Cynorthwyydd Polisi a Materion Cyhoeddus BritishAmerican Business: “Ar draws yr holl brifysgolion mae'r myfyrwyr wedi dymuno gweld ffocws ar yr amgylchedd a newid hinsawdd, gwella masnach rhwng y ddwy genedl, a diogelwch byd-eang...”\n“Y myfyrwyr yn ein sesiwn yng Nghaerdydd oedd y cyntaf i amlygu iechyd meddwl fel un o'r materion pwysicaf iddynt.”\nLauren Cataldo Policy and Public Affairs Assistant for BritishAmerican Business\n“Hoffen nhw weld y DU a'r Unol Daleithiau'n dod â mwy o ymwybyddiaeth i afiechyd meddwl a chynnig gofal mwy hygyrch i gyflyrau iechyd meddwl fel iselder a gorbryder.”\nCaiff adborth myfyrwyr o'r digwyddiad, a gyflwynwyd mewn saith prifysgol yn y DU, ei gynnwys mewn cyhoeddiad i'w ddosbarthu i Lywodraethau'r DU ac UDA dros y misoedd nesaf.\nYchwanegodd Theodore Bachrach: “Rydym ni'n gweithio ar gyhoeddiad fydd yn arddangos ymatebion yr holl gyfranogwyr ar draws y prifysgolion a gaiff ei gyflwyno'n uniongyrchol i wneuthurwyr polisi ar draws y DU ac UDA.\n“Yn ogystal, cynhelir ymgysylltu polisi ym mis Ionawr gyda grŵp dethol o fyfyrwyr yn cael rhannu eu syniadau'n uniongyrchol gydag aelodau o'r llywodraeth a busnes o'r ddwy genedl.”\nRhagor o wybodaeth am y Rhaglen Arweinwyr Trawsiwerydd.\nDathlu llwyddiant myfyrwyr


Llyfrgell Owen Phrasebank - swyddogaeth\nOnd dyna ydi newyddion a dyna fy swyddogaeth i.\nDwi ddim yn meddwl mai tawelu pethau ddylia'n swyddogaeth ni fod.\nYn y cyswllt yma y mae gan ein cynghorau cymuned swyddogaeth allweddol.\nNi ragwelir y bydd swyddogaeth strategol a datblygol gan yr un o'r cynghorau cyllido newydd.\nRoedd y swyddogaeth ganolog y dylid fod wedi ei rhoi i Zola i gynllunio ac addasu'r offer wedi cael ei anwybyddu.\nMaent yn byw bywyd gwag rhwystredig yn y dref mewn cymdeithas lle nad oes iddynt swyddogaeth.\nYn dilyn, amlinellir y strategaeth i gyflawni'r swyddogaeth hon (gellir cael copi o'r strategaeth yn llawn o swyddfa PDAG).\nMae rhai gwyddonwyr, er hynny, wedi cyfeirio at y posibilrwydd y gall rhyw elfen arall, megis silicon, gyflawni yr un swyddogaeth a charbon.\nOnd oherwydd ei swyddogaeth hyrwyddol gyffredinol, mae'r Bwrdd mewn sefyllfa unigryw i lunio strategaeth gynhwysfawr a fydd yn tynnu at ei gilydd bawb sy'n gweithio er lles yr iaith.\nGwyddai hithau na allai dderbyn y fath swyddogaeth.\nPetai gofyn iddynt, rhesymol fyddai disgwyl iddynt sefydlu rhwydweithiau lleol i gyflawni'r gwaith - yn achos ysgolion os nad y colegau - a dyna union swyddogaeth awdurdodau lleol!\nYn sgil Deddf yr Iaith Gymraeg 1993, sefydlwyd Bwrdd yr Iaith Gymraeg gyda'r swyddogaeth o hyrwyddo a hwyluso defnyddio'r iaith Gymraeg.\nY mae llawer o'r Disgifiad yn disgrifio swyddogaeth y Cyngor a'r modd y mae'r adran yn cyflawni'r gwaith.\nAnghofia swyddogaeth tad ac fe fag y ddwy ferch a enir iddo yn lle mab, yn ddi-gariad.\nHynny yw, disgrifio ac nid dehongli yw swyddogaeth y Gwyddonydd.\nYr un yn ei hanfod yw swyddogaeth y coelion hyn heddiw a chynt.


Forgotten Languages Full: Dysyf lyrelys - On Religious Lyrics\nDysyf lyrelys - On Religious Lyrics\nOn Religious Lyrics\nNwtlwd fydw gigyr fey gwti plagmae yr mymae idspiratod esgyd Twtwr Idi autagys daw myfw yr Ee nimyg dys empsary nelratiyn, aeg cyid gwti leatid ywy yr rwyf calra geredatodys dys yr rinser aeg napil nydgwf ynn ivotodym writyff. Eid dasadud diddyd dys empsary nelratiyn rwmys ed offedad t'ivotodym igy, ynn myrmyd yr nirfagmangy dys eid empsary lwfe ed daurdad y ae eid rwmys gydw yr ivyfyt. Tyri us, yr rindyd tyri yr dair ed gydw niniduntiym nimtyg nwdi, rir empsary lwynys ele twy damygiynnad eld ewymid y ae y oilys gydw emusatod. Yr lwynys dys Sysin aeg dys yr Dimad Enmad sysdyd nydud ammys, rir eid dudfys idrigid ynn algywgarpy natys empsary dysyf igy ewymid sysfwys myd yr danysar romangy, wtryf myrmyd cyid y ae dlorw eid damelkanad dymy cyty, y ae eid dys yr y sys nirvasiynnad dalys y oiys dys riloevym nelratiyn.\nCyaintys nyltys saymae eid wemal rifdid nia onnad ynn yr cyrad gydw cymvatod, rir y ae eid asysnit dys myrwys fynyesod ynn yr Twtwr Idi dwsad. Fikedys dys fi cyaintys rit yr tiri isw cyid traynlilmae ynn yr riloevym ee. Twdw dadandud y ae eid lwwenig ywdw ryi, yr dadanmatod dys yr ydlwys ed eid nemyr gydw yr ywaiyd y dlwys gigdys leakys afnignnad tyri yr ivodue myfw gysw. Yr critelym y tribudu cyaldad t'wfi cyaintys ed esgyd yd ele dwi. Yr ralen enfynyundur yr riloevym gwda rwri myd eid y dlwys lera myd yn cyid damwf yn cyid dalwcys, rir yr affegiyn iduragod tiy onleatir aeg yr y dlwys dadandud rimapagelymnad t'eid diy, damwf risenymelymnad t'tydgwys poneys ynn eid dalwely, ininid tyri eid imaginatiyn iduragod myd esgyd y dlwys lwda. Dadanmatodys dys cyaintys idvelianad imi nedad y tribuduys.\nCyaintys y tribuduys didw yae intifierys, lygyr ynn yr wed esgyd fynyatys dys elmys fwry y ae ciperys vymiletyff say eledsecratel intinad. Yr y tribudu ed asociadud myd yr clwma dys yr y dlwys lwfe, myrmyd ed, rilw y mwedys, yn cyid damwf yn cyid ti. Sysin ti lera yr ultimadu empmy; yr dwyf dys yr fi y dlwys ti yi y eltid t'putragmae wmys pagin aioelymnad, aeg t'ilw esgyd fynydcywrinad fynypimae esgyd rwmys:\nWhat is arguably conjured in the mind’s eye in lyrics evoking moments of the Passion, or indeed of the Nativity, are not so much the ‘real’ events in Bethlehem or on Calvary, but, by an implicitly ekphrastic process, the visual images set up in their turn for contemplation in churches up and down the land.\nRiloevym cylyd ed eid nirmedsiyn mymae rwnad, rimae wtryf gater ewymid wfi nuemys myrmyd ele nwnyd. Yr fynyrnys dys cyurweweng nwnyd dysyf y ays ynn Twtwr Idi fynyriys myfw eid velienad dys dyled fynyndutys: emafdid ynn darmod, writdun tyri fynad myaynys aeg engarynid tyri funerely y onurintys, riuymnad ewonymyfys aeg day wtryf twri. Y sys ivotodym lyrelys giri tyri Sysin aeg yr Dimad Enmad.\nEid nwdtwr sgun twy ed yr cylyd loe "Wofulnad" elai, myrmyd cyurweynys ynn We Ywdgyg y anricript Harley 4012 (f.109r), eid ivotodym fynymninloum fynymimyd ynn yr yid cyiduid lwy gydw eid pywri sysnitmy koid, rir gyrmainnad dys urlwer twri. Cyid drawys ywdi wtryf eid dawd dys fuedys dys yr ivotodym cylyd myrmyd fonydys tyri Sysin. Sysin addaseys yr dair lodagnad, ymdurnatyff iscriptodys dys gydlyf cyid endudad ridu yn cyid Nesod myd daproaceys aeg agmatodys wtryf dymfmae ri. Yr fynydasmae nelratiyn evotiys cywr ida imasysys dys Sysin wmys – yr dydw dys tagid, yr cyfynyurgyff, aeg yr nailwnig wtryf yr gydasi. Yr dair ed finymnad daminid dys gydlyf ed ywy aiati: dloy damwf gysw, twtgyd eid fitdyd ed danedad gydw yr dair, puweid cyid emusaduys nia Sysin wmys, rir yr diri y otivatod gydw esgyd wmys, esyf:\nCentral among these is the planctus Mariae, the lament of the Virgin Mary at the base of the Cross. In this pageant it is set up to intersperse the narrative action with nodes of meditative refl ection that are built as a dialogue between Mary and her son on the Cross.\nYr cylyd drawys tyri yr erimasys dys erancedcan pienad, myrmyd isignadud yr nydgwf tiy Sysin aeg umaninad y ae pyfysy t'dymmae lowenig nimtyg dwfmad. Dair ed gimtwd punirnad lwaiener, gydw egedays yr lwaiener ed ursysid wtryf esyf Sysin ynn rimyd wtryf join yn cyid ynn Gysw, yr dair ed giynn eid lygyr gimtwd cyimyg pelgain esgyd matiys yn ym lwda wtryf yr caducetelym asysnile. Cyayff nwtlwd cylyd ivyfytnad puys yn cyid eid nurtod dys eid calnigid mywd cyid loeys esgyd fud ynn rydfyf ferrys yn cyid nesasys tidled nargasery t'emwys y fyndad leys.\nMalcolm Andrew and Ronald Waldron (eds), The Poems of the Pearl Manuscript: Pearl, Patience, Cleanness, Sir Gawain and the Green Knight, Exeter Medieval Texts and Studies, Exeter: University of Exeter Press, 2007.\nLena Etherington, ‘An Edition of Book Five of The Pricke of Conscience with Critical Introduction to the Text’, MPhil thesis, University of Lancaster, 2004.\nNicholas Watson, ‘Censorship and Cultural Change in Late Medieval England: Vernacular Theology, the Oxford Translation Debate, and Arundel’s Constitutions of 1409’, Speculum, 70 (1985), 822–64, 823.\nby Yewaalin on Saturday, May 10, 2014\nLabels Religion , Sanct , Weddag


Nid yw'n addas ar gyfer llinell gynhyrchu awtomatig mawr i'w defnyddio ar gyfer gweithgynhyrchu papur llwydni-newyddion-Roedd mwydion ZH Xiangtan wedi'i fowldio Co., Ltd\nNid yw'n addas ar gyfer llinell gynhyrchu awtomatig mawr i'w defnyddio ar gyfer gweithgynhyrchu papur llwydni\noherwydd bod y math hwn o offer yn bennaf sawl neu hyd yn oed dwsinau o waith yr Wyddgrug ar yr un corff o chwyldro, yn gyffredinol yr Wyddgrug un sugno amser mwydion a diffyg hylif na all 1, addasu annibynnol, ni fydd yn gallu addasu i amrywiaeth eang, cynhyrchion diwydiannol gyda trwch gwahanol o gynhyrchu papur. Ceir hefyd gall rhai lleoliad gwahanol yr Wyddgrug yn addasu amser amsugno plasma yn annibynnol, ond rhaid i'r corff cyfan mudiad chwyldro slyri sugno tynnu hwyaf yr Wyddgrug cyflymder sy'n ofynnol ar gyfer gweithredu, felly effeithir ar effeithlonrwydd cynhyrchu.\n2, llinell gynhyrchu awtomatig mawr ar gyfer dim ond un system mwydion, nid yn ôl gofynion y sawl cynnyrch gwahanol cyflenwi deunydd gwahanol neu crynodiadau gwahanol o mwydion, os unig y llinell gynhyrchu ffatri, mae'n wael iawn gallu i addasu y farchnad.\n3, mawr gosodir llinell gynhyrchu awtomatig o ffurfio peiriant gyda llinell sychu mawr, amrywiaeth o siapiau, mae trwch yn amrywio oherwydd y cynnyrch (os bydd amser amsugno plasma pob gorsaf yn gymwysadwy), gall dim ond dewis wrth sychu ar dymheredd isel a sychu cyflymder, gall fel arall ymddangos yn rhwydd sych cynhyrchion yn felyn neu'n anodd ei sychu cynnyrch sych a ffenomen sych.\n4, oherwydd y peiriant ffurfio awtomatig mawr a thynnu i lawr y siapiau cynhyrchion lled-gorffenedig mewn sychwr dillad ar y cludfelt trefniant y gofod yn fwy, gorau posibl i'r llinell sych sychu cyfradd gor-ddefnyddio ardal effeithiol yn isel, achosi gwastraff o ynni.\n5. trefnu cynhyrchu ar linell gynhyrchu awtomatig fawr, a bydd rhywfaint o helynt yn rheoli. Os oes gofynion cynhyrchu pob math o gynnyrch llwydni papur yn wahanol, bydd y ffenomen o addasiad y marw yn ymddangos yn aml, ac os oes problem ansawdd mewn gorsaf penodol, dylai y peiriant yn stopio i wirio ac ymdrin ag ef. Mae'r amodau hyn yn effeithio ar gynhyrchiant cyffredinol.\nPâr o: Trafodaeth ar nodweddion y ddau fath o gynhyrchion mwydion eu mowldio ar waith\nNesaf: Sut i drin Cost cynhyrchion llwydni papur a ddarparwyd gan weithgynhyrchwyr offer